JKP „Duboko“ u Užicu osuđeno zbog mobinga vozača – Radnik.rs\nJavno komunalno preduzeće (JKP) za upravljanje otpadom „Duboko“ u Užicu isplatilo je 100.000 dinara odštete nekadašnjem vozaču u tom preduzeću Zoranu Kanačkom zbog povrede dostojanstva, ugleda i časti, ličnog i profesionalnog integriteta i zdravlja.\nU pravosnažnoj presudi Apelacionog suda u Kragujevcu iz februara 2020, u koju je Radnik.rs imao uvid, navedeno je da je direktor tog preduzeća Momir Milovanović na posredan način onemogućio Zoranu Kanačkom da obavlja posao vozača i da mu je nalagao da obavlja poslove čišćenja i selektovanja otpada koji nisu u opisu njegovog radnog mesta.\nVozač kome su oduzeti ključevi od automobila\nZoran Kanački kaže da je u JKP „Duboko“ počeo da radi 2009. godine kao vozač direktora, ali da je 2018, nakon stupanja na dužnost novog direktora Momira Milovanovića, prestao da obavlja posao koji mu je naveden u ugovoru.\n„Uzeli su mi ključeve od kola. Nisu mi rekli šta je razlog. Bivši direktor mi je samo objasnio da novi direktor neće imati vozača, da će sam da vozi“, kaže on.\nZoran navodi da je u narednom periodu dolazio na posao, ali da gotovo nije imao nikakvog posla to jest da je imao takozvani sindrom praznog stola.\n„Povremeno sam išao da nabavim neki materijal za firmu i to je to. Unosio sam jedno vreme podatke o potrošnji goriva, što je nekoliko minuta posla. Imao sam kancelariju iz koje sam iseljen jer je tu došao drugi radnik da sedi. Morao sam da pronađem drugi prostor, pa sam sedeo za pomoćnim stolom u drugoj kancelariji“, navodi Zoran ističući da su u to vreme njegov posao vozača direktora obavljali drugi zaposleni u firmi kojima to nije bilo u opisu radnog mesta.\nSa druge strane, kako navodi, dobijao je naloge od upravnika sektora da opere kante i prebira smeće.\n„Odbio sam to da radim, samo sam se pozivao na ugovor o radu“, kaže on.\nZoran kaže da je odlučio da tuži poslodavca za mobing (zlostavljanje na radu) nakon što je kažnjen umanjenjem zarade za 5% jer je izašao ranije s posla na Dan preduzeća.\n„Nisam bio pozvan na proslavu Dana preduzeća, kako je uobičajeno, ali sam uredno dobio sat vremena pre ceremonije naređenje direktora da uzmem lopatu i metlu da nešto čistim. Odbio sam to i izašao iz preduzeća“, navodi.\nZoranovo radno mesto vozača ukinuto je novom Sistematizacijom radnih mesta u preduzeću u februaru 2019. i tada mu je ponuđeno drugo radno mesto radnika na sortiranju otpada koje on, prema oceni komisije Republičkog fonda za penziono i invalidsko osiguranje, iz zdravstvenih razloga ne može da obavlja.\nZoran je dobio otkaz u JKP „Duboko“ u julu 2019. jer više nije bilo potrebe za njegovim angažovanjem. Podneo je i tužbu zbog nezakonitog otkaza, a to suđenje je u toku.\nJKP „Duboko“ nije dokazalo da nije bilo zlostavljanja na radu\nU presudi Apelacionog suda u Kragujevcu, koja se odnosi na ovaj slučaj, potvrđena je presuda prvostepenog suda kojom je utvrđeno da je Zoran Kanački pretrpeo zlostavljanje na radu.\n„Direktor (preduzeća, prim. aut.) je na posredan način onemogućio tužioca da obavlja poslove svoga radnog mesta, odnosno da upravlja putničkim vozilom, tako što mu je bez izmene ugovora o radu rekao da više nije vozač, naložio da vrati ključeve od službenog vozila, izmestio ga sa mestom rada u drugu zgradu i nije mu davao naloge da ga vozi“, navodi se u presudi.\nU daljem tekstu presude se ističe da predstavnici JKP „Duboko“ nisu dokazali da su postojali opravdani razlozi da se Zoranu nalaže da radi poslove poput čišćenja i selektovanja otpada.\n„Tuženi nije dokazao da to nije bilo radi šikaniranja tužioca“, piše u presudi i dodaje se da je za postojanje zlostavljanja na radu dovoljno to „što je usled posrednih, kontinuiranih navedenih radnji direktora tuženog kod tužioca izazvan osećaj poniženosti, izolovanosti i da je zaposleni nižeg reda“.\nInače, u skladu sa Zakonom o sprečavanju zlostavljanja na radu, ako je u toku postupka tužilac učinio verovatnim da je izvršeno zlostavljanje na radu, teret dokazivanja da nije bilo ponašanja koje predstavlja zlostavljanje je na poslodavcu.\nPravosnažnom presudom određeno je da iznos koji je JKP „Duboko“ obavezano da isplati na ime štete zbog povrede dostojanstva, ugleda i časti, ličnog i profesionalnog integriteta 100.000 dinara. Prema Zoranovim rečima, u tužbenom zahtevu zahtevana je naknada štete u iznosu od 300.000 dinara, prvostepeni sud je odredio visinu naknade na 200.000 dinara, ali je drugostepeni sud još umanjio ovu naknadu navodeći da predstavlja „realnu i pravičnu novčanu naknadu, kojom tužilac može uspostaviti psihičku ravnotežu i satisfakciju za pretrpljene duševne bolove koje je imao zbog pretrpljenog zlostavljanja na radu“.\nIz JKP „Duboko“ nisu odgovorili na pitanja Radnik.rs koje mere je to javno preduzeće preduzelo kako ubuduće ne bi dolazilo do slučajeva zlostavljanja na radu, kao i koliko je trenutno zaposlenih i bivših zaposlenih tužilo JKP „Duboko“.\nOvo preduzeće koje je regionalni centar za upravljanje otpadom, prema podacima Agencije za privredne registre, u vlasništvu je devet gradova i opština: Užica, Čajetine, Arilja, Bajine Bašte, Ivanjice, Kosjerića, Lučana, Požege i Skupštine opštine Čačak.\nPrema podacima iz finansijskog izveštaja za 2018. godinu, preduzeće ima prosečno 84 zaposlena. U napomenama uz ovaj finansijski izveštaj navedeno je i da je po predlogu Inspekcije rada JKP „Duboko“ okrivljeno pred Prekršajnim sudom u Užicu zbog preraspodele radnog vremena suprotno odredbama Zakona o radu, ali ishod ovog spora nije poznat. Navodi se i da predstavnici preduzeća u tom slučaju očekuju „oslobađajuću odluku ili ublažavanje kazne“ jer preduzeće obavlja komunalnu delatnost od opšteg interesa čije se obavljanje može smanjiti samo u izuzetnim slučajevima.


Mađarski embriolog krao i izvozio jajne ćelije iz Srbije? – Net.hr\nMađarski embriolog krao i izvozio jajne ćelije iz Srbije?\nAutor: Silvijo Maksan 13:19 03.04.2013\nUtvrđeno da doktor nema dozvolu za rad, pa obustavljena istraga\nKada se bračni par, koji ne može da ima decu, odluči da se uključi u program vantelesne oplodnje, u čitavom postupku mogu biti sigurni da se sve radi po zakonu, osim u jednom: kada zatraže da se preostale oplođene jajne ćelije unište.\n– Najpre je sumnju privuklo to što se postupak VTO radio često noću, zbog čega su pacijentkinje bile zbunjene – navodi izvor iz Ministarstva zdavlja za Novosti i dodaje da “ipak, nisu pacijentkinje prijavile ceo slučaj inspekciji, nego je to učinio neko od zaposlenih, jer je sumnjao u kriminalne radnje na klinici. Posumnjalo se da je navodno embriolog, koji je bio mađarski državljanin, prenosio u termos boci oplođene jajne ćelije u Mađarsku, i tamo ih prodavao“.\nIsti izvor kaže da istraga nikada nije okončana, jer je stopirana upravo iz vrha Ministarstva zdravlja.\n– Utvrđeno je samo da embriolog, mađarski državljanin, nema dozvolu da radi, ali se sa istragom, uprkos objektivnim sumnjama, stalo – priča izvor.\n– Neki od dokaza tada su ukazivali na to da se u Mađarskoj oplođene jajne ćelije prodaju po ceni od oko 2.000 evra bračnim parovima koji se bore sa sterilitetom. Žene koje ne mogu da ostanu trudne, plaćale su zvanično intervenciju VTO, a zapravo su, protivzakonito, dobijale oplođene jajne ćelije, koje su im omogućavale da dobiju potomke – kaže izvor Novosti.\nU Srbiji se veštačka oplodnja obavlja u pet državnih i sedam privatnih klinika.\nZabranjen je uvoz, odnosno, izvoz, reproduktivnih ćelija radi pravljenja embriona u postupku VTO, po Zakonu o biomedicinskipotpomognutoj oplodnji.\nZabranjena je trgovina reproduktivnim ćelijama, kao i posredovanje u nuđenju, doniranju, odnosno trgovini reproduktivnim ćelijama.\nkrađa mađarski embriolog ministrastvo zdravlja Novi Sad postupak veštačka oplodnja vto


Počela kampanja za očuvanje pčela u Srbiji - Nova ekonomija\nPočela kampanja za očuvanje pčela u S...\nNacionalna alijansa za lokalni ekonomski razvoj (NALED) i Savez pčelarskih organizacija Srbije (SPOS) pokrenuli su kampanju Mesec zaštite pčela u cilju prikupljanja ideja i predloga za njihovo očuvanje, saopštio je NALED.\nTokom marta svi koji se bave pčelarstvom, poljoprivredom ili zaštitom životne sredine mogu da se uključe u javno-privatni dijalog o zaštiti pčela, kao i da učestvuju na okruglim stolovima u Beogradu, Novom Sadu i Čačku, prenosi Dijalog.net.\nPredsednik SPOS Rodoljub Živadinović rekao je da bi izumiranje pčela u Srbiji značilo direktan ekonomski gubitak od 148 miliona evra godišnje.\n"Pčele su najbolji pokazatelj bezbedne životne sredine za čoveka jer mogu da žive samo u zdravom i čistom okruženju. Bez njih bi sa naše trpeze nestala kvalitetna i zdrava hrana", kazao je Živadinović.\nOn je objasnio da do trovanja pčela najčešće dolazi usled prakse zaprašivanja krpelja i komaraca iz vazduha ili neodgovorne upotrebe pesticida u poljoprivredi.\nIzvršna direktorka NALED Violeta Jovanović kazala je da je pčelarstvo opterećeno i značajnom birokratijom koja onemogućava rešavanje pitanja trovanja jer je za pomeranje košnica iz zone zaprašivanja potrebno pribaviti niz odobrenja.\n"Cilj je da kroz unapređenje regulatornog okvira, jačanje kapaciteta inspekcija, kao i putem edukacije poljoprivrednika, privrede i lokalnih samouprava o opasnostima korišćenja pesticida, doprinesemo očuvanju zajednica pčela", rekla je Jovanović.\nNavedeno je da je nepravilna upotreba pesticida prethodnih godina dovela do značajnog pada populacije pčela koje oprašuju više od 80% biljaka koje se koriste u ishrani.Proizvodnja meda u Srbiji pala je sa 12.000 tona u 2015. na 7.000 tona u 2017.\nKampanja Mesec zaštite pčela deo je četvorogodišnjeg Projekta javno-privatnog dijaloga za razvoj koji finansira Američka agencija za međunarodni razvoj (USAID), a sprovodi NALED u saradnji sa Republičkim sekretarijatom za javne politike.\nU Srbiji posluje oko 20.000 pčelara koji uzgajaju 1,3 miliona pčela, a one godišnje proizvedu 7.000 tona meda.\nVelike mogućnosti saradnje Srbije i Švedske u s...\nOtvoren pogon za preradu 1.000 tona meda godišn...


Konkurs za novembarske nagrade | Pančevac\nKonkurs za novembarske nagrade\n01.10.2014 20:45·2 komentaraPregleda: 329\nGradska uprava Pančeva poziva sugrađane, preduzeća i organizacije da predlože kandidate za ovogodišnju Novembarsku nagradu, koja će biti dodeljena 8. novembra povodom Dana grada. To priznanje može dobiti pojedinac ili pravno lice s teritorije Pančeva za najviša dostignuća u oblastima umetnosti, nauke, arhitekture i urbanizma, obrazovanja, novinarstva, sporta, privrede, te socijalnog i humanitarnog rada.\nPredlozi se mogu dostaviti pisarnici Gradskog uslužnog centra najkasnije do 15. oktobra. Prijave moraju sadržati generalije kandidata i detaljno obrazloženje razloga zbog kojih je on predložen za laureata najviše gradske nagrade. Ne treba sakupljati potpise podrške, jer oni neće imati uticaja na konačnu odluku komisije koja će razmatrati predloge.\nNagrade se dodeljuju za najvrednija dostignuća u gradu u sledećim oblastima:\n1. u oblasti umetnosti za:\n– publikovano delo književnog ili prevodnog stvaralaštva,\n– izvedeno odnosno prikazano delo na pozorišnoj sceni,\n– prikazano filmsko ili emitovano radio-televizijsko ostvarenje,\n– izloženo odnosno prezentovano delo likovnog i primenjenog stvaralaštva, vizuelnih i proširenih medija,\n– izvedeno muzičko ili muzičko-scensko delo;\n2. u oblasti nauke za:\n– naučno ostvarenje, odnosno rad u društvenim, humanističkim, prirodnim i tehničkim naukama, koji kao rezultat ima nova saznanja i sintezu postojećih s ciljem njihove primene, koji predstavlja doprinos razvoju naučne oblasti ili razvoju novih proizvoda, metoda ili tehnoloških postupaka, pod uslovom da je objavljeno u naučnoj i stručnoj literaturi,\n– pronalazak koji je u smislu odredaba Zakona o patentima priznat i upisan u zakonom utvrđen registar;\n3. u oblasti medicine za:\n– rad ili rezultat izuzetne vrednosti pojedinca, čime je dat doprinos razvoju i unapređivanju medicine i zdravstvene zaštite ljudi;\n4. u oblasti arhitekture i urbanizma za:\n– izuzetno delo iz oblasti arhitekture, urbanizma ili rekonstrukcije objekata,\n– urbanistički plan, pod uslovom da je usvojen i da je njegova realizacija otpočela;\n5. u oblasti novinarstva za:\n– izuzetno ostvarenje pojedinca u novinarstvu ili publicistici, za seriju ili više napisa, televizijskih ili radijskih priloga ili emisija, publicističkih radova o temama od značaja za ukupan društveni život Pančeva,\n– kreativni doprinos uređivanju rubrike, emisije i programa kojima se doprinosi informisanju građana Pančeva;\n6. u oblasti obrazovanja za:\n– izuzetno delo i rezultat vaspitno-obrazovnog ili instruktivnog rada;\n7. u oblasti sporta za:\n– rad ili rezultate izuzetne vrednosti pojedinca kojima je dat doprinos afirmaciji, razvoju i unapređivanju sporta (vrhunski sportisti, sportski stručnjaci i naučni radnici);\n8. u oblasti privrede za:\n– rad ili rezultate izuzetne vrednosti pojedinca ili pravnog lica kojima je dat doprinos afirmaciji, razvoju i unapređivanju privrede u gradu Pančevu; i\n9. u oblasti socijalnog i humanitarnog rada za:\n– rad ili rezultate izuzetne vrednost.\nNa zvaničnoj internet-stranici Grada www.pancevo.rs možete naći više podataka o kriterijumima za dodelu najznačajnijeg gradskog priznanja.


Studenti ‘Jedan od pet miliona’ ispred Skupštine ‘sahranili’ budžet Srbije za narednu godinu – NovostiDana.rs\nŠetnjom od Terazijske česme do parka pored Skupštine Srbije danas su iz udruženja „Jedan od pet miliona“ simbolično „sahranili“ budžet Srbije za 2020. godinu navodeći da ministar finansija Siniša Mali „ubica ne samo državnog, već i privatnih budžeta gradjana“.\nU parku pored Skupštine Srbije Srdjan Marković, iz Udruženja „Jedan od pet miliona“, rekao je da je Mali „sahranio“ budžet Srbije i ocenio da „bužeta nema, već njegovog ličnog budžeta“.\nMarković je naveo da se Mali nije samo „dokazano krao akademske radove, već da je umešan i u aferi rušenja u Savamali, 24 stana u Bugarskoj i proces privatizacije“.\n„Jedan takav čovek je kreirao ovakav budžet“, rekao je Marković.\nOn je ocenio da je Univerzitet u Beogradu prva institucija koja je „nekog predstavnika aktuelne vlasti proglasila za lopova“.\n„Ovo je dokaz da su studenti iz ‘Jedan od pet miliona’ uspeli da oslobode jednu instituciju“, izjavio je Marković.\nStudenti su u parku ostavili beli krst na kome je pisalo „Budžet RS 2020“ i kutiju u kojoj se nalazio odštampan budžet Srbije za narednu godinu.


O kompaniji Richter Gedeon - Escapelle\nRichter Gedeon Plc. je specijalizovana panevropska farmaceutska kompanija sa sedištem u Mađarskoj, koja se, vođena inovacijama, bavi farmaceutskom proizvodnjom, istraživanjem i razvojem, prodajom i marketingom. Kompanija proizvodi oko dvesta farmaceutskih proizvoda u više od 400 oblika. Proizvodni program pokriva skoro sve važne terapijske oblasti, uključujući ginekologiju, centralni nervni sistem i kardiovaskularni sistem. Štaviše, biotehnološka postrojenja omogućavaju kompaniji da proširi proizvodni program proizvodima koji nude visok stepen dodatne vrednosti. Richter Gedeon ima najveći sektor za istraživanje i razvoj u srednjoj i istočnoj Evropi. Originalno istraživanje usmereno je na poremećaje centralnog nervnog sistema, a glavni ciljevi kliničkih istraživanja su šizofrenija, anksioznost, hronični bolovi i depresija, kao i lečenje benignih ginekoloških oboljenja. Svojom široko priznatom stručnošću u oblasti hemije steroida i sveobuhvatnim asortimanom proizvoda namenjenih zdravlju žena, Richter je važan akter u oblasti ginekologije širom sveta.


Ozvaničen početak izgradnje mini-hidrocentrale - Biznis Info\nYou are at:Home»Investicije»Ozvaničen početak izgradnje mini-hidrocentrale\nBy BiznisInfo on\t 21/03/2019 Investicije\nU Istočnoj Ilidži danas je ozvaničen početak izgradnje mini-hidrocentrale na rijeci Željeznici, vrijednosti 10 miliona KM, kapaciteta jedan megavat, sa mogućnošću proširenja na još jedan megavat.\nRadove su svečano otvorili načelnik opštine Istočna Ilidža Marinko Božović, zatim Rado Gavrić, jedan od vlasnika firme “SAS” iz Priboja koja je investitor radova, i Nemanja Kostić, tehnički direktor građevinske firme “Radis” koja je izvođač radova.\nBožović je rekao novinarima da je ovo prva mini-hidrocentrala na području opštine Istočna Ilidža, te da postoje mogućnosti za izgradnju još dvije mini-hidrocentrale na rijeci Željeznici.\n“Ova mini-hidrocentrala radi se kao projekat dvije opštine, početak vodozahvata je na području opštine Trnovo, a strojara je predviđena na području opštine Istočna Ilidža”, naveo je Božović i dodao da su sve potrebne dozvole za izgradnju dali i nadležni republički organi.\nGavrić je rekao da su ispoštovani svi urbanistički, ekološki i drugi zahtjevi, te da je rok za završetak radova dvije godine.\nOn je zahvalio Vladi Republike Srpske i ministru energetike i rudarstva Petru Đokiću koji su izašli u susret ovom projektu.\nKostić je rekao da je njegova firma izabrana za izvođača radova, jer ima višegodišnje iskustvo u izvođenju radova na objektima hidrotehničke strukture, te dodao da su u proteklom periodu izgradili veliki broj mini-hidroelektrana.\nAgrokorIzvozBankestrane investicijezapošljavanjeenergijaturizamMMFNaftaautomobiliSASECijeneBingoinvesticijeVlada FBiHKonzum


Đerlek: Napravljen plan vakcinacije stanovnika udaljenih sela | Direkt.rs\nPočetna COVID-19 Đerlek: Napravljen plan vakcinacije stanovnika udaljenih sela\nĐerlek: Napravljen plan vakcinacije stanovnika udaljenih sela\nDržavni sekretar u Ministarstvu zdravlja Mirsad Đerlek izjavio je da je napravljen plan za vakcinaciju stanovnika udaljenih i izolovanih sela širom Srbije.\nĐerlek je gostujući na RTS-u rekao da će u tim sredinama vakcinacija biti obavljena tako što će zdravstvene ekipe za vakcinaciju, terenskim vozilima doći do svake kuće.\n– Želimo da dođemo do svakog stanovnika Republike Srbije i da zaštitimo njihovo zdravlje, rekao je Đerlek.\nIstakao je da se neće čekati da građani pozovu da se prijave za vakcinaciju nego će vakcinisati svakoga ko želi.\n– Imamo mnogo gradova u Srbiji gde je više stanovništva u selima nego u gradovima, kao što su Sjenica i Zaječar, rekao je Đerlek.\nNaveo je da je vakcinacija već obavljena u nekim selima kod Kruševca i Sremske Mitrovice.\nPonovio je da „prva doza vakcina štiti samo 50 procenata“ i da je potrebno pridržavanje epidemioloških mera „i posle druge doze, dok se ne stekne imunitet“.


Meštani Strpca (Foto Danijel Vasiljević)\nJedan od organizatora protesta i borac za očuvanje reka na Brezovici u području Nacionalnog parka Šar planina Stojan Josimović kazao je za RTV Kim da je povod današnjeg okupljanja izjava Ljabinota Vitije za KoSSev da „Matkos grupa nije ušla na privatni posed, da voda za piće nije ugrožena i da kompanija ne ugrožava životnu sredinu, kao i da imaju sve potrebne dozvole za rad“.\n„Ljabinot Vitija je u svojim izjavama potvrdio da ima punu podršku svih institucija, čak i lokalne samouprave, što je jako žalosno i tužno jer na neki način negira sve one zakonske norme i propise. Investitor koristi silu i bez ikakvog pitanja nastavlja svoje radove“, smatra Stojan Josimović i dodaje:\n„Današnja poruka je pre svega, da je narod budan, da će nastaviti sa protestima, i da će zakon izaći kao pobednik, zajedno sa civilnim društvom i sa narodom“.\nMeštanin Sevca Danijel Vasiljević poručuje da su odlučni u nameri da istraju u pravednoj borbi, ma koliko ona dugo trajala.\n"Kao i svaki savestan građanin zabrinut sam za svoj opstanak, a ukoliko se desi da sredina u kojoj živimo ostane bez pijaće vode, onda nikome od nas opstanka nema. Redovno izlazim na proteste jer je to moja građanska dužnost, jer ne želim da korumpirani opštinski funkcioneri donesu odluke koje su na štetu mog naroda, a ja da budem nemi posmatrač. Želim da se borim i izborim, zajedno sa svojim sugrađanima, da se dozvola data a neko uzeo prljavi novac povuče, i na taj način vrati mir i spokoj kod stanovništva, koje je sa pravom uznemireno", rekao je Vasiljević.\nNastavak izgradnje MHC na lokaciji „Obe reke“ predstavlja veliki problem, a meštani strahuju da će ostati bez vode za piće.\nNa teritoriji Opštine Štrpce privatna komapanija iz Prištine "Matkos grupa" trenutno gradi četiri minihidrocentrale.\nMeštani Štrpca i Donje Bitinje skoro dve godine pokušavaju protestima da zaustave izgradnju minihidrocentrala. Više puta su izbijali sukobi u kojima je reagovala i policija, a nezadovoljni meštani zadobijali povrede. Za to vreme se iz Opštine Štpce, prema tvrdnjama meštana, nisu oglašavali.\n07.07.2020 Ljubav u vreme korone nije zabranjena, ali svadbe jesu (276)\n07.07.2020 "Kolektivna odgovornost mora biti na višem nivou" (138)


Novi sajt Vlade lako dostupan slepim i slabovidim osobama - Izazov\nNovi sajt Vlade lako dostupan slepim i slabovidim osobama\nRadio-televizija Srbije 9. novembra 2018. 13:15\nNovi sajt Vlade Srbije "U službi građana" u u fokusu ima funkcije koje korisnicima pružaju mogućnost da se informišu o zapošljavanju, zdravstvu, obrazovanju, osiguranju.\nKroz formu "Budimo u kontaktu", građani mogu da postavljaju pitanja vladi i ministarstvima, koja imaju rok od 72 sata da vrate odgovor građanima.\nDirektor Kancelarije za IT Mihailo Jovanović ističe da su preduzete sve mere da podaci građana budu bezbedni i zaštićeni, ali i opominje sve koji bi zloupotrebili sadržaj sajta vlade, grb, zastavu ili druge elemente da će snostiti odgovornost.\n"Sajt Vlade je prozor, a ispod se nalazi moćan sistem, kroz koji svaki dan, svakog trenutka pratimo sve upite svih građana koji dolaze u kancelariju za medije Vlade RS i prosleđuju se odgovarajćim ministarstvima", navodi Jovanović.\nNovi sajt sadrži odgovarajući softver "teext to speech", koji su uradili domaći stručnjaci sa Fakulteta tehničkih nauka iz Novog Sada i novosadska kompanija "AlfaNum" i zato je prvi sajt dostupan i slepim i slabovidim osobama.\nPremijerka Ana Brnabić ističe da će vlada nastaviti da unapređuje sajt, kako bi on bio još funkcionalniji i dostupan osobama sa svim vrstama invaliditeta.\n"Novi sajt Vlade RS je dobar podsetnik da kada nešto radite i pravite novi proizvod ili uslugu za građane, morate da obratite pažnju da ona bude dostupna, pristupačna, lako korisna za sve građane, uključujući naše građane sa svim vidovima invaliditeta", istakla je premijerka.\nSUSPENDOVANA SESTRA U „ZVEČANSKOJ“: Nosila bebu kao da je džak (VIDEO)\nSuspendovana medicinska sestra u „Zvečanskoj“ zbog prijave za neadekvatno…\nSRPOM IZBO BIVŠU SUPRUGU PRED DECOM: Lekari joj se bore za život, muž…\nPAD AVIONA KOD ZRENjANINA: Letelica se nakon pada zabila dva metra u…\nPonovo počelo suđenje za „Beton halu“, nastavak u…


NovaEnergija.net » roditelji roditelji – NovaEnergija.net\nHome Tags Posts tagged with "roditelji"\nCOVID-19 je snažno uzdrmao paradigmu svakodnevnog poslovanja dovodeći do naglih promena u poslovnoj praksi. Rad od kuće, virtuelni timski rad, empatično liderstvo, ali i socijalno udaljavanje i usamljenost, rastuća nezaposlenost i nejednakost su samo neke od posledica. Ova pandemija, zbog rastuće finansijske nesigurnosti i povećanog tereta brige o deci, predstavlja i akutnu pretnju za dobrobit porodica i dece. U takvim okolnostima, postizanje balansa između posla i porodice postaje sve veći izazov, a posebno za zaposlene majke.\nNa konferenciji „Roditelj u centru pažnje“ koju je prošle nedelje organizovao UNICEF, predstavljeno je istraživanje o poslovanju po meri porodice, koje je ukrstilo stavove dece i mladih o uticaju radnog mesta njihovih roditelja sa praksama poslovanja po meri porodice u poslovnom sektoru u Srbiji.\nAnketa „Uticaj roditeljskog radnog mesta na decu i mlade“ u kojoj je učestvovalo 1.279 dece i mladih iz svih krajeva Srbije administrirana je preko U-Report platforme UNICEF-a, koja predstavlja glas mladih i promoviše njihovo učešće u stvaranju pozitivnih društvenih promena. Pitanja iz ankete bila su usmerena na sagledavanje stavova dece o roditeljskom balansu između posla i porodice, njihovim očekivanjima od roditeljskog radnog mesta u pogledu porodične prakse poslodavaca, kao i o primenjenim merama za zaštitu zaposlenih i njihovih porodica tokom COVID-19. Svrha ankete bila je prikupljanje informacija o tome kako na decu i mlade utiče radno mesto roditelja i šta preduzeća u Srbiji mogu da učine kako bi bila više orijentisana na potrebe dece svojih zaposlenih.\nVećina mladih ispitanika potvrđuje da tokom radne nedelje ima zajedničke aktivnosti sa roditeljima. Pa ipak, gotovo polovina dece i mladih izdvaja njima važne događaje u kojima im je nedostajala roditeljska pažnja, gde prednjače emocionalni problemi, školska i sportska takmičenja. Dodatno, istraživanje je pokazalo da deca imaju primat u životu svojih roditelja, koji uglavnom pronalaze vreme za njih, ali ne i za sebe, što ukazuje da ne uspevaju da uspostave balans između posla i privatnog života.\nZašto je to tako i da li firme u svojim organizacionim politikama i procedurama vode računa o deci zaposlenih, na panelu „Poslovanje po meri porodice i deteta“, razgovarali su predstavnici korporativnog sektora Nelt, Direct Media, VIP mobile i Nordeus-a. Tom priliko su predstavljeni i neki od primera dobre prakse.\n„U Vipu nam je važno da razvijamo partnerski odnos sa zaposlenima. Kao što naši zaposleni brinu o rezultatima kompanije, isto tako mi kao kompanija i poslodavac brinemo o njima, njihovom zdravlju i njihovim porodicama. Između ostalih benefita, u poslovnoj zgradi imamo i vrtić za decu, roditelji imaju na raspolaganju dodatne slobodne dane za važne datume njihove dece kao što su polazak u vrtić ili školu, i slično, a sve sa ciljem uspostavljanja adekvatnog balansa između privatnog i poslovnog života”, rekla je Natalija Pešić, rukovodilac ljudskih resursa, Vip mobile.\nU kompaniji Nordeus zaposleni su mogli da se izjasne o konkretnim izazovima tokom pandemije, kako bi kompanija mogla bolje da odgovori na njihove potrebe.\n“Posmatramo zadovoljstvo zaposlenog u celosti jer znamo koliko je danas teško postići balans između posla i porodice. Briga o zaposlenima podrazumeva brigu o svim članovima porodice, naročito deci. Tako Nordeus raste kao kompanija kojoj je porodica na prvom mestu – od toga da nam je radno vreme fleksibilno, naročito u vreme pandemije, odmor neograničen, svima omogućen rad na daljinu, privatno zdravstveno osiguranje obuhvata sve članove porodice, do toga da nam je prostor prilagođen boravku dece i da u gotovo sve lepe zajedničke trenutke volimo da uključimo i naše porodice”, izjavila je Marija Beslać iz Nordeus-a.\nU istraživanju „Radno mesto po meri porodice“, koje je UNICEF sproveo među poslodavcima učestvovalo je 64 firme. Prema ovom istraživanju poslodavci su ispoljili naglašenu odgovornost prema zaposlenima, dok su mere koje se odnose na zaštitu njihovih porodica, a posebno dece bile znatno manje zastupljene. Anketirani poslodavci su, takođe, u potpunosti svesni mladih članova porodice svojih zaposlenih i tvrde da su otvoreni prema potrebama roditelja na radnom mestu, ali samo dok to ne ugrožava poslovanje. Takođe, razumeju izazov u postizanju balansa između posla i porodice, a posebno za zaposlene majke, ali u praksi ne podstiču očeve na roditeljsko odsustvo.\nAna Vidović, poslovna saradnica za ljudske resurse u kompaniji Nelt navodi da „jedan od razloga ovakvih rezultata istraživanja je i to što je i dalje prisutno mišljenje među poslodavcima da porodicu i posao treba posmatrati odvojeno. S tim u vezi, previđa se činjenica da su zaposleni koji su uspostavili odgovarajući balans između posla i privatnog života produktivniji i zadovoljniji. Takođe, na ove rezultate utiče i nedovoljno razvijena svest šta sve poslodavci mogu da urade kako bi pomogli zaposlenima da ostvare i održe balans”.\nS obzirom na to da se prakse poslovanja po meri porodice većinom primenjuju na dobrovoljnoj osnovi, kompanije ističu da bi država trebalo da omogući određene podsticaje za njihovu širu primenu, kao i da se praktikuju javna priznanja poslodavaca sa razvijenom praksom.\nIvana Mihajlović, HR direktor u Direct Media grupi ističe da nisu dovoljno vidljive prakse i prilike koje kompanije mogu da uvedu svojim delovanjem.\n„Inicijativa je i na nama, a zadatak nam je da edukujemo jedni druge o promenama ustaljenih obrazaca roditeljstva. Imamo predrasude o tome kakve su uloge oca, a kakve majke. Zato treba da se edukujemo i da vidimo koji su to mehanizmi uz pomoć kojih možemo da menjamo te obrasce ponašanja i očekivanja. Mi se kao kompanija zalažemo za edukacije koje pomažu bolje međusobno razumevanje i ravnopravnost.”\nOdrastanje dece i roditeljstvo ne čekaju idealne uslove, a razvoj deteta se ne može odložiti. Zato je važno da sve snage usmerimo ka roditeljima i da ih podržimo zaključili su učesnici konferencije „Roditelj u centru pažnje”.\nKonferencija o podsticajnom roditeljstvu “Roditelj u centru pažnje”: Uloga poslodavaca za poboljšanje statusa roditelja u Srbiji was last modified: November 12th, 2020 by Ivana Karanović\nE-dnevnici: Nastavnici unose ocene u kompjuter, roditelji pomoću lozinke mogu da ih provere\nDok se neki prosvetari pripremaju za štrajk, neki se pripremaju da tradicionalne dnevnike zamene elektronskim. U 200 škola u Srbiji počinje pilot projekat koji će omogućiti unošenje ocena u elektronskoj…\nJedna tinejdžerka iz Austrije podnela je tužbu protiv svojih roditelja koji su joj uništili privatnost i od 2009. do danas objavili oko 500 njenih fotografija na Facebooku, koje, bez obrzira…


Studiju možete preuzeti ovde – Nacionalne smernice za primenu lekova u dojenju\n„Zdravstvenim radnicima koji se bave zdravljem majke i deteta, sadržaj Nacionalnih smernica predstavlja dragoceni izvor informacija od značaja za bezbedno dojenje u okolnostima kad majka ima potrebu da uzima lekove. Na ovaj način smanjiće se mogućnost nepotrebnog obustavljanja dojenja i dodatno uticati na povećanje stopa dojene dece u Srbiji. I pored nedvosmislenih saznanja o dobrobitima prirodne ishrane novorođenčeta, stope dojene dece širom sveta i dalje su na nezadovoljavajućem nivou. Na globalnom nivou, svega 44% novorođenčadi hrani se dojenjem do navršenih pet meseci života, dok je u Srbiji tek svako četvrto novorođenče uzrasta do navršenih pet meseci dojeno, stopa koja je još niža kod novorođenčadi iz osetljivih grupa. Iako mnogi faktori utiču na uspostavljanje dojenja, od ključnog značaja su prakse koje su uspostavljaju još u porodilištu – boravak majke i bebe u istoj prostoriji, rani kontakt koža-na-kožu odmah posle porođaja, i odgovarajuća podrška zdravstvenih radnika majkama da stimuliše dojenje od prvog dana“, smatra Josi Ečeveri Burkhard, zamenica direktorke UNICEF-a u Srbiji.\ndojenjelekoviUNICEFdojiljebezbedno dojenjeprimena lekova


Izmene Zakonika o krivičnom postupku stupile na snagu\nIzmene i dopune Zakonika o krivičnom postupku (ZKP), koje su je juče usvojene u Skupštini Srbije, objavljene su u najnovijem broju "Službenog glasnika" i stupile su na snagu danas.\nIzmenama ZKP, koje su donete na predlog Vlade po hitnom postupku, utvrđeno je da pritvor može trajati samo onoliko koliko je potrebno da se sprovedu istražne radnje, ne duže od osam dana, ali s izuzetkom kada se radi o krivičnom delu sa elementima nasilja, kada može da traje i do 30 dana. Izmene su usvojene glasovima 130 poslanika vladajuće većine i opozicione Liberalno demokratske partije (LDP).\nUsvajanjem ovog ZKP omogućeno je određivanje dužeg pritvora za krivično delo kada je zaprećena kazna duža od pet godina za krivična dela sa elementima nasilja. Te izmene usvojene su dan uoči večitog derbija u Beogradu između "Crvene zvezde" i "Partizana", a prema očekivanjima, biće još jedan korak dalje u borbi protiv huliganstva i nasilja na sportskim terenima.


INICIJATIVA MEŠTANA - Glas Podrinja\nPOPRAVKA TRI KILOMETRA SEOSKIH PUTEVA U MAOVIMA\nU Maovima (Zlatarića mala) prošlog petka je završena popravka, odnosno šljunčenje nekategorisanog puta dužine 1,5 kilometar, a na još tolikoj deonici u dva različita dela sela radovi su u toku. Grad Šabac prihvatio je inicijativu meštana i u finansiranju troškova učestvovao sa više od dve trećine ukupno potrebnih sredstava.\nKako je istakao Milan Milosavljević, član Saveta MZ „Maovi“, odgovor Grada na zahtev meštana Maova stigao je posle samo pet dana.\n- Put je bio neupotrebljiv i zato su građani Maova rešili da sakupe novca koliko se može, a da za ostatak uputimo zahtev Gradskoj upravi, koja nam je pomogla i više nego što princip 2:1 nalaže. Meštani su sakupili 500.000 dinara, a Grad Šabac dao je 1,2 miliona dinara. Kvalitet kamena je odličan i vrlo smo zadovoljni urađenim, naveo je Milosavljević.\nMiodrag Filipović, direktor Direkcije za puteve grada Šapca, podsetio je da Grad Šabac više od deset godina sprovodi politiku „dva na dinar“, što znači da se na jedan dinar meštana izdvajaju dva dinara iz gradskog budžeta.\n- Zahvaljujući angažovanju meštana, Maovi će dobiti tri kilometra kvalitetnog puta koji će im olakšati svakodnevicu. Grad Šabac otvoren je za sve inicijative građana koji su spremni da svojim odlukama utiču na sredinu u kojoj žive i rade i doprinesu višem kvalitetu života, poručio je Filipović.\nAsfaltiranje ulice Tvrtka Prvog na Letnjikovcu\nUređenje Letnjikovačke kose, dela Mesne zajednice „Šipurske livade“, nastavljeno je prošlog puta asfaltiranjem ulice Tvrtka Prvog. Prema rečima Zlatana Marinkovića, predsednika Saveta MZ „Šipurske livade“, asfalitanje ulice značajno će doprineti poboljšanju kvaliteta života građana koji tu žive. Kako je istakao, u planu za 2015. godinu je asfaltiranje još dve ulice: Kaonske i Kneza Časlava.\nMarko Jančić, predstavnik JUP „Plan“ Šabac, naglasio je da je asfaltiranje ulice Tvrtka Prvog zajednički projekat Gradske uprave Šapca i MZ „Šipurske livade“. U toku je asfaltiranje 164 metra ulice za koju je u novembru 2014. godine urađena priprema terena. Vrednost radova je 3,5 miliona dinara, a radovi se finansiraju po principu: 50 odsto Gradska uprava, a 50 odsto mesna zajednica.\n- Ovo je odličan primer saradnje mesne zajednice i Grada Šapca. Zajedničkim naporima poboljšavaće se kvalitet života građana u ovom delu Šipurskih livada. Grad Šabac će nastaviti da podržava sve projekte, jer je politika i cilj Gradske uprave da u svim delovima grada građani imaju podjednake uslove života, rekao je Jančić.


Izvršen je proboj desne tunelske cevi tunela Manajle, čime je probijen i poslednji tunel na Koridoru 10, saopšteno je iz "Koridora Srbije".\nProbijen tunal "Manajle"\nTunel "Manajle", dužine 1.804 metara, nalazi se na južnom kraku Koridora 10, autoput E 75, deonica Caričina Dolina–Vladičin Han.\nOsim što je najduži putni tunel u Srbiji, ujedno se pokazao i kao najzahtevniji za izgradnju, saopšteno je.\n"Uz uložene velike napore "Koridora Srbije" i zahvaljujući značajnoj i konstantnoj podršci Ministarstva građevinarstva, saobraćaja i infrastrukture, uspešno su prevaziđeni problemi na koje se tokom radova nailazilo, usled nepovoljnih hidrogeoloških uslova sa kojima su se građevinari suočili na terenu. Tokom rada nailazili su na neplanirano veliki prilivi podzemnih voda, tunelske odvale i jake brdske pritiske", saopšteno je iz "Koridora Srbije".\nKako podsećaju, prethodno je, u septembru 2016. godine, probijena leva tunelska cev.\n"Koridori Srbije" su investitor ovog projekta, dok je izvođač radova bugarska kompanija "Consortium Alliance X (EUROALLIANCE TUNNELS JSC and Road&Bridges ltd)".\nUgovorena vrednost radova iznosi 36,25 miliona evra.\nTunel će biti opremljen najsavremenijim telekomunikacionim sistemima, saobraćajnom opremom i signalizacijom, kao i video-nadzorom, sistemom radio veza, SOS stanicama, nišama za sklanjanje vozila u kvaru, sistemom za dojavu požara, sistemom detekcije i praćenja nivoa otrovnih gasova u tunelu i merenjem brzine.\nOčekivani rok završetka radova je kraj 2017. godine.\nUSKORO KONKURSI Država deli socijalne stanove najugroženijim građanima\nProcenjuje se da je Srbiji neophodno najmanje 10.000 stanova za najugroženije stanovništvo. Krajem 2012. godine Vlada je usvojila Program izgradnje 135 socijalnih stanova u šest gradova. Država je obezbedila 200 miliona dinara, a ostatak sredstava gradovi i opštine. Vlada je krajem decembra donela Uredbu o uslovima za dodelu tih stanova u zakup.\nEurobanka obeležila 15 godina poslovanja u Srbiji\nEurobanka, jedina grčka banka u Srbiji, obležava 15 godina poslovanja u Srbiji, uz najavu daljeg razvoja u skladu sa potrebama zaposlenih, klijenata, partnera i društvene zajednice.\nObjavljen tender za prodaju FAP-a\nAgencija za privatizaciju objavila je danas tender za prodaju Fabrike automobila Priboj (FAP) u restrukturiranju.\nPočela javna rasprava o Nacrtu zakona o platama u javnom sektoru\nJavna rasprava o Nacrtu zakona o sistemu plata zaposlenih u javnom sektoru počinje danas i trajaće do 10. novembra 2015. godine, saopštilo je Ministarstvo državne uprave i loklane samouprave.\nPotrošači: Ne dozvolimo GMO, zaštitimo domaću proizvodnju\nDržava bi trebalo da donosi zakone koji štite domaću konvencionalnu i organsku poljoprivrednu proizvodnju, a ne da forsira izmene zakona kojima se dozvoljava promet GMO proizvoda, istakli su predstavnici nekoliko udruženja potrošača na današnjoj konferenciji za novinare.\nKineska "Hajsens grupa" odabrana za najboljeg od tri ponuđača za preuzimanje "Gorenja"\nKineska grupa "Hajsens" odabrana je za najboljeg od tri ponuđača od strane upravnog odbora "Gorenja" d.d. "Hajsens" je ponudio cenu od 12 evra po akciji za preuzimanje, ali proces još uvek nije završen. Da bi "Hajsens" zaista i postao vlasnik, potrebno je da u roku od 15 dana objavi nameru preuzimanja 50 odsto plus jedne akcije "Gorenja", i neophodno je da vlasnici 50% + jedne akcije pristanu da prodaju svoje akcije po toj ceni, saznajemo iz "Gorenja".


Mozzart podržao FK Mošćanica: Dresovi stigli u pravi čas – ALPIS\nApr 18, 2022 #drustvenaodgovornost, #moscanica, #mozzart, #sarajvo\nU sarajevskom Fudbalskom klubu Mošćanica već 13 godina igraju kvalitetan fudbal, a trikovima između golova uče i mlade fudbalere u svom omladinskom pogonu.\nTrenutno su sedmi na tabeli Druge lige Federacije- što im je najbolji plasman do sada. Taj uspjeh uspjeli su da ostvare igrajući već duže vrijeme u jednoj garnituri dresova, pa im je donacija nove opreme iz kompanije Mozzart stigla baš u pravi čas!\n“Hvala na donaciji, mnogo nam znači što imamo dvije nove garniture opreme za domaće i gostujuće utakmice”, kaže Mugdin Memić, sekretar FK Mošćanica Sarajevo.\nKlub je osnovan 2009. godine, a trenutno broji 98 članova. Osim seniorskog, imaju i omladinski pogon koji čine pretpioniri i pioniri.\nAmbicija ekipe koja je obukla dresove sa znakom “M” je da opstanu u svojoj ligi i da omasove klub što većim brojem talentovanih mladih fudbalera.\nPodršku u radu pruža im Opština Stari Grad, Grad Sarajevo, te Kanton. Međutim, oslanjaju se i na samofinansiranje kroz naplatu članarina, kao i pomoć prijatelja kluba među kojima je sada i kompanija Mozzart.\nOprema ovom klubu stigla je u okviru tradicionalne akcije “Novi dresovi za nove šampione”. Regionalni lider u priređivanju igara na sreću do sada je novim dresovima usrećio više od stotinu klubova širom BIH, a tu plemenitu misiju će nastaviti i u budućnosti.\nNezavisne novine, april 2022.


Stariji vodnik preminuo pošto mu je pozlilo tokom vojne vežbe na „Pešteru“ - 24.06.2021, Sputnik Srbija\nStariji vodnik preminuo pošto mu je pozlilo tokom vojne vežbe na „Pešteru“\nDejan Stojković, stariji vodnik prve klase preminuo je pošto mu je pozlilo tokom vežbi na poligonu „Pešter“, saopštilo je Ministarstvo odbrane. 24.06.2021, Sputnik Srbija\nTokom realizacije planiranih vežbovnih aktivnosti na privremenom poligonu „Pešter“, starijem vodniku prve klase Dejanu Stojkoviću, pripadniku Druge brigade Kopnene vojske, koji se nalazio u sastavu posade oklopnog borbenog vozila, iznenada je pozlilo.Njemu je na licu mesta pružena hitna medicinska pomoć, a zatim je helikopterom Vojske Srbije transportovan do Zdravstvenog centra „Studenica“ u Kraljevu, gde je pokušana reanimacija. I pored svih napora, lekari nisu uspeli da spasu život starijem vodniku prve klase Dejanu Stojkoviću.Ministar odbrane i načelnik Generalštaba Vojske Srbije uputili su telegrame saučešća porodici Stojković.Stariji vodnik prve klase Dejan Stojković je rođen 1982. godine u Prizrenu, a u Vojsci Srbije je bio od 2002. godine. Bio je oženjen i otac je dvoje dece.\nreanimacija, ministarstvo odbrane, vojnik, pešter, preminuo, vesti\n© Foto : MINISTARSTVO ODBRANE REPUBLIKE SRBIJE/Darimir BandaPrivremeni poligon za vojne vežbe na Pešteru\n© Foto : MINISTARSTVO ODBRANE REPUBLIKE SRBIJE/Darimir Banda\nDejan Stojković, stariji vodnik prve klase preminuo je pošto mu je pozlilo tokom vežbi na poligonu „Pešter“, saopštilo je Ministarstvo odbrane.\nTokom realizacije planiranih vežbovnih aktivnosti na privremenom poligonu „Pešter“, starijem vodniku prve klase Dejanu Stojkoviću, pripadniku Druge brigade Kopnene vojske, koji se nalazio u sastavu posade oklopnog borbenog vozila, iznenada je pozlilo.\nNjemu je na licu mesta pružena hitna medicinska pomoć, a zatim je helikopterom Vojske Srbije transportovan do Zdravstvenog centra „Studenica“ u Kraljevu, gde je pokušana reanimacija. I pored svih napora, lekari nisu uspeli da spasu život starijem vodniku prve klase Dejanu Stojkoviću.\nMinistar odbrane i načelnik Generalštaba Vojske Srbije uputili su telegrame saučešća porodici Stojković.\nStariji vodnik prve klase Dejan Stojković je rođen 1982. godine u Prizrenu, a u Vojsci Srbije je bio od 2002. godine. Bio je oženjen i otac je dvoje dece.


Privrednim društvima, preduzetnicima i drugim obveznicima od danas je u informacionom sistemu Agencije za privredne registre omogućeno sastavljanje i dostavljanje redovnih godišnjih finansijskih izveštaja za 2019. godinu sa odgovarajucom dokumentacijom, saopštila je APR.\nSRBIN IZ SICILIJUMSKE DOLINE U Americi se obogatio na ČIPOVIMA, sada se vratio i kupio OZBILJAN BIZNIS\nSrpski biznismen i multimilioner iz Amerike Milan Mandarić kupio je u Banjaluci preduzeće za trgovinu nekretninama, sa kojim planira investicije u BiH i u Sloveniji, piše portal Capital.\nPetruša iz Zrenjanina je zasadila 6.000 RAZLIČITIH SADNICA VOĆA i tako u penzionerskim danima započela DOBAR BIZNIS\nPrema poslednjem popisu, voćnjaci u Srbiji se uzgajaju na svega pet odsto površina poljoprivrednog zemljišta, što je malo s obzirom na povoljne klimatske uslove. A da se ovom proizvodnjom može baviti i u trećem životnom dobu i to veoma uspešno, dokazuje jedna Zrenjaninka koja na svojoj plantaži gaji šest hiljada različitih sadnica voćki.\n"JEDVA SE NAGOVORIH I ONDA BUM" Ovo je priča Srbina koji je uložio novac u kinesku firmu, za nekoliko sati cena akcija je skočila za 900 ODSTO\nDešavanja prethodnih dana na svetskim berzama podstakla su i građane Srbije da počnu da prate cene akcija pojedinih kompanija, ali i da u iste investiraju svoj novac. Tako se jedan od naših sugrađana upustio u ulaganje u kinesku kompaniju, a čija je vrednost akcija porasla 900 odsto za samo nekoliko sati.


Šta vizna liberalizacija znači za Kosovo? - Gorapress.net\n13.05.2018. u 20:52\nŠta vizna liberalizacija znači za Kosovo?\nU Evropi jedino građani Kosova nemaju mogućnost putovanja bez viza, jer Kosovo još uvek nije ispunilo sve uslove za dobijanje bezviznog režima koje je EU postavila.\nAnalitičari su podeljenog mišljenja, dok jedni smatraju da će Kosovo do kraja godine uspeti da dobije bezvizni režim, drugi su mišljenja da to neće biti uskoro. Međutim, postavlja se pitanje šta će vizna liberalizacija doneti Kosovu.\nVeć duže vreme kosovski zvaničnici najavljuju da će Kosovo do kraja ove godine biti na beloj šengen listi, koja omogućava građanima da bez viza putuju u zemlje Evropske unije. Pitali smo građane Kosova da li su upoznati sa tim šta vizna liberalizacija znači kao i šta ona može doneti Kosovu.\n"To je dobro za mlade, moći će da putuju više, ali šta će nam vizna liberalizacija ako nemam finansijska sredstva".\n"Mladi će moći da strudiraju u inostranstvu i moći ćemo slobodno da se krećemo"\n"Biće to dobra prilika za građane Kosova da nađu posao u inostranstvu i da odu odavde", kažu građani Kosova.\nNa sajtu ministarstva za evropske integracije, građani mogu da se upoznaju sa tim šta dobijanje vizne liberalizacije konkretno znači u praksi.\nVizna liberalizacija podrazumeva slobodu kretanja u zemljama Šengenske zone. Vizna liberalizacija omogućava putovanje bez vize do 90 dana, svakih šest meseci a ne dozvolu za rad ili pravo da se živi u bilo kojoj od država, Šengenske zone.\nOd trenutka kada bude ukinut vizni režim za Kosovo, pravo da putuju bez viza imaće svi građani zemlje koji poseduju biometrijske pasoše.\nGranična policija Šengenskih država ima pravo da odbije ulazak svakom građaninu u slučaju sumnje da može zloupotrebiti viznu liberalizaciju.\nVizna liberalizacija ni u kom slučaju ne znači mogućnost zapošljavanja ili bilo koju ekonomsku aktivnost u zemljama Šengenske zone.\nAko želite da studirate u jednoj od Šengenskih država, onda morate dobiti vizu koja vam omogućava duži boravak od 90 dana.\nPolitikolog Stefan Filipović smatra da je bezvizni režim potreban svim građanima Kosova jer im je bez njega ograničena sloboda kretanja, međutim, misli, da problem sa vizama na Kosovu neće skoro biti rešen.\n"To je veliki problem za sve građane Kosova, to je ograničavanje slobode kretanja. I mislim da je problem sa vizama dobra prilika za građane Kosova da shvate kako su Srbi živeli poslednjih godina i da sloboda kretanja nije samo neka srpska priča i metafora već ozbiljan problem za čoveka u 21. veku", kaže Stefan Filipović.\nKosovo će do kraja godine uspeti da se izbori sa svim uslovima koju su potrebni da bi dobilo viznu liberalizaciju veruje politički analitičar Ramuš Tahiri.\n"Niko nije zadovoljan korupcijom ali to je stvar procene a ta procena će biti pozitivna zbog toga što je proces pozitivan iako nemamo neke naročite rezultate. Mislim da ćemo tokom narednog perioda imati konkretne zakone, biće rešeno pitanje uzurpirane imovine a biće rezultata i što se tiče i korupcije na visokom nivou. To mora biti tako jer je pre svega u interesu Kosova i vladavine prava. Ne može određena grupa ili politička partija držati Kosovo u šaci i držati kao taoce građane Kosova", kaže Tahiri.\nDa bi Kosovo dobilo bezvizni režim neophodno je da sprovede borbu protiv korupcije i organizovanog kriminala. Jedan od poslednjih uslova Evropske unije bio je i demarkacija granice sa Crnom Gorom koju je Skupština Kosova usvojila marta ove godine.


Norveška premijerka u Beogradu\nNorveška premijerka podržava reforme u Srbiji\nVesti Autor:Beta, Adam Santovac02. jul. 201812:39 > 18:40\nPremijerke Norveške i Srbije, Erna Solberg i Ana Brnabić, izjavile su u Beogradu da će Norveška iako nije članica Evropske unije nastaviti da podržava evropske integracije i reforme u Srbiji.\nSolberg je posle sastanka rekla da Norveška ostaje posvećena stabilnosti Zapadnog Balkana, navodeći da Srbija ima ključnu ulogu u toj saradnji.\nBrnabić je rekla da je Norveška važan partner Srbije po pitanju regionalne stabilnosti i da je to zemlja na čijem primeru se vidi da može dobro da se sarađuje sa susedima uprkos burnoj prošlosti.\nSolberg: Nordijski model saradnje moguć i na Balkanu\nKako je navela, trgovinska razmena dve zemlje je u porastu, ali je i dalje na niskom nivou, a u 2017. godini je iznosila 58,2 miliona evra, što je bila rekordna godina sa osam odsto većom razmenom nego 2016.\nDodala je da je Norveška jedan od najvećih bilateralnih donora Srbije, kao i da polovina ukupne razvojne pomoći te zemlje ide u ravoj ekonomsko nerazvijenih delova Srbije.\nErna Solberg je rekla da Srbija i Norveška imaju dobre i partnerske odnose.\nOna je kazala da je Srbija priznata destinacija za norveške kompanije, ali da je potrebno stvoriti predvidive uslove i fer plej za poslovanje svih stranih investitora u Srbiji.\nSolberg je navela da će Norveška nastaviti da pomaže zemljama Zapadnog Balkana kako bi se učvrstila vladavina prava.\nNa sastanku dve premijerke bilo je reči i o pronalaženju kompromisnog rešenja za situaciju oko Kosova i unapređenju bilateralne saradnje.\nMinistar za rad, zapošljavanje, boračka i socijalna pitanja Srbije Zoran Đorđević i ambasador Norveške u Srbiji Arne Sanes Bjornstad tom prilikom su potpisali aneks ugovora dva ministarstva za jačanje kapaciteta inspektorata koji se odnosi na rad na crno.\nBrnabić i Solberg su posetile i Kuću ljudskih prava, gde su s poverenicom za zaštitu ravnopravnosti razgovarali s predstavnicima civilnog društva.\nBrnabić je rekla da Srbija u oblasti ljudskih prava treba još mnogo da napreduje, ne zbog Evropske unije, niti Ujedinjenih nacija, već zbog građana Srbije.\n„Mislim da je taj dijalog između Vlade Srbije, organizacija civilnog drustva i medija veoma izuzetan i ja ću ostati uvek otvorena za taj dijalog“, rekla je premijerka.\nOna je kazala da se Vlada trudi da poboljša ceo pravni okvir za bezbednost ljudskih prava, ali je ocenila da je veći problem u Srbiji puna implementacija tog pravnog okvira i dodala da na tome moraju svi zajedno da rade, kako Vlada i pravosudni organi, tako i organizacije civilnog društva.\nAna Brnabićerna solberg


Prijem za džudistkinju Jovanu Peković | Crnogorski olimpijski komitet\nPrijem za džudistkinju Jovanu Peković\nZa crnogorsku džudistkinju i evropsku šampionku Jovanu Peković danas je organizovan prijem u Crnogorskom olimpijskom komitetu.\nJovana je zlatnu medalju osvojila na nedavno održanom Evropskom prvenstvu za mlađe seniore (do 23 godine) u Rusiji, u kategoriji do 78 kilograma.\nPredsjednik COK-a Dušan Simonović čestitao je mladoj reprezentativki na izuzetnom uspjehu koji je postigla uz stručnu pomoć trenera Dragana Šćepanovića i izrazio nadu da će ovo biti samo uvod u naredne velike rezultate, jer je evidentna njena ambicija, predani rad i disciplinovani odnos prema obavezama, kao i niz zapaženih nastupa u mlađim kategorijama.\nSimonović je istakao da Pekovićku ostvareni rezultat preporučuje za podršku i pomoć COK-a, koja sigurno neće izostati, a nama daje pravo da se nadamo njenom plasmanu na Olimpijske igre u narednom periodu.\nJovana Peković se zahvalila na riječima podrške i naglasila da sa Crnogorskim olimpijskim komitetom već niz godina ostvaruje izvanrednu saradnju, još od Evropskog olimpijskog festivala mladih (EYOF) u Tbilisiju (Gruzija) 2015. godine, gdje je mlada reprezentativka osvojila srebrnu medalju, tada u konkurenciji djevojčica do 70 kilograma.


URA: Zločin u Štrpcima i poslije 25 godina čeka pravdu – Volim Podgoricu\nHome / NOVOSTI / Društvo / URA: Zločin u Štrpcima i poslije 25 godina čeka pravdu\nURA: Zločin u Štrpcima i poslije 25 godina čeka pravdu\nSuočavanje sa prošlošću i kažnjavanje najodgovornijih za zločine tokom rata iz devedesetih, jedini je put kojim se mogu iscijeliti bolne rane porodica žrtava i staviti tačka na taj mračan period istorije bivših jugoslovenskih republika, saopštili su danas iz Građanskog pokreta URA povodom obilježavanje dvadesetpetogodišnjice od zločina u Štrpcima.\n„Zločin u Štrpcima je još jedan u nizu onih koji nas opominje da se nijesmo na odgovarajući način odnijeli prema ratnim zločinima koji su se događali na ovim prostorima. Ni 25 godina od tog stravičnog događaja većina porodica žrtava nije saznalo šta se desilo sa posmrtnim ostacima njihovih najbližih. 25 godina poslije imamo samo dvije pravosnažne presude povodom ovog zločina, dok su oni koji su bili tada na vlasti i time direktno snosili odgovornost za ovaj slučaj, i danas na istim pozicijama“, podsjećaju u Građanskom pokretu URA.\nOni su istakli i da će se u okviru svojih moći snažno zalagati da se ovaj slučaj dovede do kraja, otkriju pravi počinioci a da porodice žrtava konačno dočekaju pravdu, „koja po izreci jeste spora ali je dostižna“, zaključili su u saopštenju.\nU Podgorici i Nikšiću uhapšene dvije osobe zbog ilegalnog posjedovanja oružja - https://t.co/ENgCz45DES https://t.co/uY7sXo3hoN30 minuta ago\nNOVI ZAKON: Pušenje će biti dozvoljeno samo u kazinima - https://t.co/Xg9d8JaGsz https://t.co/YvchwdpPNv40 minuta ago\nDječak Mirko koji boluje od leukemije pisao Mihajloviću - https://t.co/Ucvylpr8nu https://t.co/TyuI5dn3CP42 minute ago


Triticum MSM Company brzo smrznuti burek potkovica sa kajsijom 2x250g cena akcija Srbija\nTriticum MSM Company brzo smrznuti burek potkovica sa kajsijom 2x250g cene\nTrenutno nemamo slike za Triticum MSM Company brzo smrznuti burek potkovica sa kajsijom 2x250g\nEPonuda nije internet prodavnica već Vam omogućava da brzo i lako nađete Triticum MSM Company brzo smrznuti burek potkovica sa kajsijom 2x250g po najjeftinijoj ceni. Naš cilj je da kupci budu što bolje informisani o ponudi Triticum MSM Company brzo smrznuti burek potkovica sa kajsijom 2x250g na tržištu Srbije. Vrlo lako nalazite željeni proizvod za kategoriju Smrznuto pecivo, testo i knedle cene, ne morate da lutate od sajta do sajta za Triticum MSM Company Smrznuto pecivo, testo i knedle, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Triticum MSM Company brzo smrznuti burek potkovica sa kajsijom 2x250g sa PRODAVCEM. EPonuda ne može da garantuje potpunu tačnost specifikacije i slika za Triticum MSM Company brzo smrznuti burek potkovica sa kajsijom 2x250g. Pre kupovine, podatke za Triticum MSM Company brzo smrznuti burek potkovica sa kajsijom 2x250g proverite na sajtu PROIZVOĐAČA.


Šta se krije iza novog ograničenja brzine: Policija bi trebalo da “gleda kroz prste”, ali to stvara veliki problem | Novosti.RS\nD. Alihodžić Z. Radović\n09. 11. 2019. u 08:02\nInženjeri sa ministarkom TANJUG / KABINET POTPREDSEDNICE VLADE/ M. MIRČETIĆ/\nV. d. direktora "Puteva Srbije" Zoran Drobnjak predlaže MUP da toleriše prekoračenje\nVRŠILAC dužnosti direktora "Puteva Srbije" Zoran Drobnjak izjavio je u petak da će predložiti Ministarstvu unutrašnjih poslova da se na deonicama na auto-putevima gde je dozvoljena brzina 130 kilometara na čas, toleriše prekoračenje od 20 kilometara na čas. To bi značilo da policajci ne kažnjavaju vozače koji jure do 150 na sat, na novim deonicama poput one na istočnom kraku Koridora 10, koji se danas otvara za saobraćaj u punom profilu. Stručnjaci, međutim, tvrde da ovakva praksa nije poznata nigde u svetu.\nPročitajte još: Uskoro novo ograničenje: Evo kojom brzinom ćete moći da vozite auto-putevima u Srbiji\nDrobnjak je za "Novosti" pojasnio da ne traći izmenu zakona, već predlaže policiji da "gleda kroz prste". Svoju ideju prvi čovek "Puteva" pravda podatkom da se svake godine na našim koridorima broj vozila povećava od pet do šest miliona. "Žmurenjem" policijskih službenika bi se, po njegovom mišljenju, ubrzao saobraćaj i smanjile gužve.\n- Neće biti dozvoljena ta brzina na svim auto-putevima, već samo na određenim deonicama gde na znaku piše 130 - navodi Drobnjak. - To bi važilo na delu ka Horgošu, na južnom kraku Koridora 10 ka Nišu, kao i na novoj deonici od Pirota do Dimitrovgrada. Ta brzina neće važiti za tunele, gde je, na primer, na Koridoru 11 ograničenje 80 kilometara na sat.\nPročitajte još: STRUČNJACI UPOZORAVAJU: Oprezno s povećanjem maksimalno dozvoljene brzine\nNa primedbu "Novosti" da bi tolerisanjem prekoračenja brzine bila ugrožena bezbednost saobraćaja, Drobnjak kaže da statistika pokazuje da na auto-putevima ima najmanje saobraćajnih nesreća u odnosu na sve ostale puteve.\nDamir Okanović, direktor Komiteta za bezbednost saobraćaja, upozorava da je ovakva praksa pravno nemoguća i nedozvoljena.\nFoto B. Rajčević\n- Saobraćajna policija je dužna da sprovodi zakon i, kao izvršni organ, ne sme da odstupa od odluke zakonodavnog organa - smatra Okanović. - Ne može MUP da bude iznad Skupštine Srbije, koja je donela zakon po kojem je ograničenje 130 kilometara na sat. Niko, pa ni policija, ne sme da se stavi iznad zakona. Ne mogu oni da poslušaju Drobnjaka i da ne primenjuju zakon. Ako bi to bilo tako, kao što pojedinci zamišljaju, onda bismo mogli tražiti da MUP toleriše alkohol u krvi vozača do 0,8, kao i da ostale propise sprovodi selektivno.\nMINISTARKA građevinarstva Zorana Mihajlović nije krila svoje zadovoljstvo što su radovi na izgradnji važne saobraćajnice konačno gotovi. Ona je obećala da se u Srbiji više nikad auto-putevi neće graditi po desetak godina, jer se više vodi računa o projektima, ali i o izvođačima radova.\n- Misija Koridora 10 je završena. Od Beograda do granice sa Bugarskom kod Dimitrovgrada stizaće se za nešto manje od tri sata - rekla je Mihajlovićeva. - Srbija je uspela da završi jedan ogroman projekat o kome se pričalo čitavu deceniju. Ova deonica ima veliki značaj za našu ekonomiju, ali i za bezbednost.\nBESPLATNO DO 1. DECEMBRA\nPREDSEDNIK Srbije Aleksandar Vučić izjavio je u petak da se do 1. decembra neće naplaćivati putarina na auto-putu Niš - Dimitrovgrad, koji se danas svečano otvara. Vučić je novinarima u Ženevi rekao da je o tome razgovarao s direktorom "Puteva Srbije" Zoranom Drobnjakom i s ministarkom saobraćaja Zoranom Mihajlović.\nOd decembra će vozači koji idu iz Beograda ka Bugarskoj, u Dimitrovgradu putarinu plaćati 1.290 dinara.


Foto: Ilustracija | Viber omogućio novu funkciju u poslovnim prepiskama\nN.N. 26.07.2021 12:00\n"Pin-to-top" opcija (zakači na vrh) za poruke koju je Viber uveo za poslovne četove omogućava korisncima da ne propuste ključne informacije, time što mogu da zakače na vrh određenu poruku unutar konverzacije s brendom, saopštila je kompanija Rakuten Viber.\nUz to, na raspolaganju je i takođe nedavno uvedena opcija da se na vrh zakači i cijeli niz poruka (thread) odnosno dio razgovora - nalik na mogućnosti iz svakodnevnih konverzacija sa prijateljima.\nNa primjer, korisnik koji zakazuje test u laboratoriji ili rezerviše hotelsku sobu će imati brz pristup toj konkretnoj poruci sa detaljima zakazanog testa ili hotelske rezervacije.\nKako biste pinovali poruku u poslovnom četu, trebali biste prvo da označite poruku, a zatim da je dugo držite pritisnutom i onda odaberite opciju "Pin" (Zakači).\nNa primjer, u aktivnoj konverzaciji sa radnjom u kojoj je kupac istovremeno poručio više stvari, on ili ona sada mogu da odgovore na konkrentu poruku i da se tako pobrinu da ništa nije pogrešno shvaćeno - i da nijedna porudžbina nije zaboravljena ili zaturena.


HITNO! POSAO Kuvar-u-restoranu Crna Gora - Samo aktuelni poslovi - Oglasi za posao Jooble\nPosao Kuvar-u-restoranu Crna Gora\n...** Restoran Blanche ** se nalazi u Pržnom / Sveti Stefan na atraktivnoj lokaciji. Restoran Blanche počinje sa radom od 20. aprila i radiće tokom čitave godine. Restoran Blanche raspisuje konkurs za sljedeću radnu poziciju: Konobar/Konobarica Uslovi: Potrebno...\n...koja se uspješno razvija, prijavite se na oglas: Predstavnik prodaje Mjesto rada: Podgorica Opis posla: Kontaktiranje restorana u cilju organizovanja sastanka sa donosiocima odluka i unapređenja saradnje Građenje odnosa sa restoranima Rešavanje dnevnih...\n...Posjedovanje relevantnog radnog iskustva, ne manje od 1 godine, u restoranima; Pružanje visokog nivoa usluživanja hrane i pića; Poš... ...komunikacija sa kolegama u cilju unapređenja prodaje i usluge restorana. Molimo zainteresovane da svoj CV sa fotografijom pošalju...\n...brige o higijeni radnog mjesta i pripadajuće opreme za rad; Efikasna komunikacija sa kolegama u cilju unaprjeđenja prodaje i usluge restorana. Molimo zainteresovane da svoj CV sa fotografijom pošalju na E-mail adresu: ****@*****.*** putem opcije KONKURIŠITE...


Vučić: Agrokor bio regionalni lider, a sada ćemo svi regionalno da stradamo | Bportal\nVučić: Agrokor bio regionalni lider, a sada ćemo svi regionalno da stradamo\nPremijer Srbije Aleksandar Vučić izjavio je danas da nema problema sa stabilnošću u zemlji i da ga brine samo situacija u regionu.\n"Sve je u redu, sve je mirno. Srbija je demokratska zemlja i svi imaju pravo da se izražavaju kako hoće. Naša stvar je da radimo i rješavamo probleme", rekao je Vučić novinarima u Smederevskoj Palanci.\nVučić je rekao da je ponosan što je dobio najveći broj glasova i ocijenio da najveći broj ljudi poštuje rad.\n"Naše je da rješavamo probleme, neki drugi imaju pravo da šetaju i viču i da rade šta god hoće. Poštujem svakoga ko prostestuje na miran način i dok ne ugrožava prava drugih", rekao je Vučić.\nKada je riječ o krizi hrvatske kompanije "Agrokor", koja je vlasnik i nekoliko kompanija i malotrgovinskih lanaca u Srbiji, Vučić je rekao da je danas dobio tekst zakona kojim Hrvatska namjerava da rješava ovo pitanje i ocijenio da ga "brine" jer vidi da je to djelimično gašenje vatre, a ne konačno rješenje.\nVučić je istakao da su Srbija i BiH sada u problemu "ni krive ni dužne".\n"Nema zdrave ekonomije kad ste dotjerali do sedam milijardi eura duga. Zato nikad nisam volio priče o regionalnim liderima, uvijek se tako završi. Bili su regionalni lideri, a danas ćemo svi regionalno da stradamo", rekao je Vučić.\nOn je rekao da u Srbiji za sada nema problema, da su svi dobavljači iz Srbije za sada plaćeni, ali da se radi o teškoj situaciji.\n"Mi bismo sutra uzeli 'Frikom', 'Dijamant'. To su dobre firme, 'Idea' je odličan trgovinski lanac, ali oni su unutar sistema i ne možete da birate ono što hoćete", rekao je Vučić.\nOn je rekao da je zabrinut za budućnost cijelog kompleksa, a pritom se "igraju razne igre".\n"Uz to, naše monopolske komisije svojevremeno nisu radile svoj posao, pa se sad tresemo, jer nam kontrolišu 65 odsto trgovačkog kompleksa", rekao je Vučić.\nApril 8, 2017\tNema komentara\nSljedeći članak: Stravična saobraćajna nesreća: Poginula dvojica mladića\nPrethodni članak: Davis Cup: Džumhur pozvao gledaoce da pomognu u dubl-meču\nŠarović na sastanku o Agrokoru, u fokusu rebrendiranje Merca…


Lavrov: Zapad nepouzdan partner – treba razvijati sopstveni platni mehanizam - Sputnjik Srbija\n16:01 16 Januar 2021\nLavrov: Zapad nepouzdan partner – treba razvijati sopstveni platni mehanizam\n17:23 01.12.2020 Preuzmite kraći link\nRusija se zalaže za razvoj sopstvenih platnih mehanizama koji neće zavisiti od Zapada, izjavio je šef ruske diplomatije Sergej Lavrov, komentarišući opasnost od isključenja Belorusije i Rusije iz sistema SVIFT.\n„Zaključak je veoma jednostavan – treba razvijati sopstvene mehanizme koji će omogućiti da naše zemlje ne budu zavisne od Zapada, pre svega jer se Zapad više puta pokazao nepouzdan kao partner. Oslanjati se na multilateralne instrumente, koji se u potpunosti nalaze u rukama Zapada, više nije sasvim pouzdano“, rekao je Lavrov na pres-konferenciji nakon zasedanja Saveta ministara spoljnih poslova zemalja učesnica Organizacije dogovora za kolektivnu bezbednost koja je održana onlajn.\nRanije je bivša kandidatkinja za predsednika Belorusije Svetlana Tihanovska izjavila da namerava da traži uvođenje dodatnih sankcija protiv Minska, a između ostalog, i isključenje beloruskih banaka iz međunarodnog platnog sistema SVIFT.\nKina priprema alternativu platnom sistemu SVIFT\nMedvedev: Isključenje Rusije iz platnog sistema Svift značilo bi rat\nplatni sistem, Sergej Lavrov, Belorusija, Rusija, svift


Medzlis Prijepolje, Islamska zajednica, vakuf UPOSLENICI MEDŽLISA PRIJEPOLJE POHAĐALI JEDNODNEVNU OBUKU PRUŽANJA PRVE POMOĆI – Islamska Zajednica u Srbiji – Medžlis Prijepolje\n28. Avgusta 2017. 28. Avgusta 2017. Urednik\nMedžlis Prijepolje je u saradnji sa Domom Zdravlja iz Prijepolja organizovao za uposlenike medzlisa jednodnevnu obuku pružanja prve pomoći. Predavač i trener je bila specijalista urgentne medicine Zaga Rakonjac uposlena u Domu Zdravlja u Prijepolju.\nPored osnova pružanja prve pomoći i demonstracije na “lutki” koju Dom zdravlja posjeduje, praktično je prikazan način djelovanja u momentima životne opasnosti u kojoj se svaki čovjek može naći.\nObuka je prvenstveno imala za cilj da osposobi kandidate za djelovanje u kritičnim momentima i kao takva predstvlja prvi projekat ka dodatnoj edukaciji uposlenika Islamske zajednice i Medzlisa Prijepolje.\nOvom prilikom se zahvaljujemo direktoru Doma Zdravlja doktoru Seadu Poroviću na susretljivosti za projekte ovakve prirode i zahvaljujemo se doktorki Zagi Rakonjac na iscrpnoj demonstraciji i odvojenom vremenu.\nOdjel za informiasnje


Gimnazijalci posetili Dečje odeljenje Bolnice - Sirmiuminfo\nGimnazijalci posetili Dečje odeljenje Bolnice\nSremska Mitrovica – Učenici mitrovačke Gimnazije su posetili najmlađe pacijente Opšte bolnice Sremska Mitrovica.\nGimnazijalci zajedno sa veroučiteljem Stefanom Nedićem i sveštenikom protojerejem Radoslavom Radovanovićem uručili su poklon pakete, sa željom za brzo ozdravljenje i nasmejano i srećno detinjstvo mališana.\n„Ideja za ovaj humani, ljudski gest, potekla je najpre od samih učenika Gimnazije koji pohađaju veronauku, ali i drugi alternativni predmet građansko vaspitanje. Imali smo divnu podršku direktora bolnice dr Dragana Malobabića i načelnice Dečijeg odeljenja dr Ljiljane Bančević, kao i direktorke Gimnazije Mirjane Đorđević, da pripremimo pakete sa namirnicima koje namlađi oboleli pacijenti mogu konzumirati, a nakon fizičkog i duhovnog posta, jer ovaj deo humanitarne akcije svodimo pod „Duhovni post”. Nakon posta od sedam dana, pričestili smo se u Sabornom hramu i pokazali da se time ne završava sve, nismo otišli da odmaramo, nego smo došli da naše malo nekome bude mnogo i izazove osmeh na lica mališana koje će pamtiti čitavog života”, reči su veroučitelja Stefana Nedića.\nOlivera Babić, učenica 2. razreda mitrovačke Gimnazije ovom prilokom je rekla: „Veliko je zadovoljstvo biti deo ove lepe duhovne misije koja nas uči da je nešto najvrednije u čoveku biti human, pomoći, darivati. Doneli smo deci danas i pakete sredstava za higijenu, majice, igračke, jer želimo da se deca osećaju lepo i da nemaju utisak da su u bolnici. Biće nam drago da znamo, da smo u tome uspeli”.


desničari - Sputnjik Srbija\n05:21 16 Maj 2021\nObaveštajne službe prate svaki potez desničara, spremaju masovni skup protiv korona mera u Nemačkoj\nObaveštajne službe u Nemačkoj nadgledaju krajnje desničarsku grupu koja poziva na skup protiv antikorona mera u novogodišnjoj noći, navode mediji. Grupa „Kjuerdenken 71“ smatra se pokretačkom snagom pokreta.\nRacije u Nemačkoj: Policija zaplenila oružje ultradesničara\nŠta se krije iza okršaja oko migranata koji je podelio građane\nNapetost zbog prisustva migranata i krivičnih dela koja su počinili u Srbiji opet se našla u fokusu javnosti kada su se ideološki suprotstavljeni građani juče tim povodom verbalno sukobili u parku kod Ekonomskog fakulteta u Beogradu. Dok su jedni pozivali na „čistku“, a drugi na solidarnost, stručnjaci su to nazvali fašizmom i političkim spektaklom.\n„Evropa umire!“ Desetine hiljada desničara pozvalo na „poljsku Intifadu“ /video/\nDesetine hiljada poljskih nacionalista izašlo je na ulice Varšave na godišnji marš krajnje desnice u znak sećanja na nezavisnost zemlje, ističući simbole bele noći i mašući bakljama.\nSpektakl u Alpima francuske desničare koštao šest meseci zatvora\nSud u Francuskoj osudio je predsednika ekstremno desničarske antimigrantske stranke „Generacija identiteta“ Klemena Gandelena, njegovog portparola i još jednu osobu na šest meseci zatvora zbog izvođenja ekspedicije u stilu spektakla na Alpima sa ciljem da se zaustave migranti.\nItalijanski vicepremijer: Neophodno ukinuti sankcije Rusiji\nVicepremijer i ministar unutrašnjih poslova Italije Mateo Salvini izjavio je da promene kada je reč o ukidanju sankcija Rusiji treba očekivati nakon što njegova partija „Liga“ postane vladajuća u Evropi. Tema ukidanja ograničenja Rusiji „ujedinjuje sve pristojne ljude“, rekao je Salvini.\nNova linija fronta u srcu Evrope: Bitka može da počne!\nIzbori za Evropski parlament donose mnoge novosti na političku scenu EU, a najvažnija je ideološki rat zasad nepomirljivih strana — tradicionalnih partija i suverenista.\nOtkud strah da će Muhamedi stvoriti novo Kosovo u — Nemačkoj\nIme Muhamed i njegove varijacije bilo je među prvih 10 najpopularnijih imena novorođenih u glavnom gradu Nemačke prošle godine, saopštila je Asocijacija za nemački jezik. Ime proroka i njegove varijante takođe su među prvih 10 u Hamburgu i zapadnoj državi Sarland, a isto ime je po popularnosti na 24. mestu na nacionalnom nivou.\nNapad oligarhije: Štab u Dablinu protiv svih koji su lojalni svojoj državi\n„Fejsbuk" je uoči glasanja za Evropski parlament otvorio štab iz koga pokušava da spreči dezinformisanje građana i nedozvoljeno mešanje u izbore. Tim od 40 ljudi neprekidno dežura ispred monitora i prati objave i komentare kako bi otkrio i izbrisao lažne vesti, manipulacije i govor mržnje.\n„Cilj je da budemo sila“: Salvini ujedinjuje desničarske stranke u EU\nMateo Salvini, italijanski ministar unutrašnjih poslova i lider desničarske stranke Liga izjavio je da želi da formira najveću grupu u Evropskom parlamentu koja bi mogla da „promeni pravila Evrope“.\nSputnjik saznaje: EU odlaže dijalog za Kosovo dok ne prođe njihov „zemljotres“\nPregovori Beograda i Prištine trebalo bi da budu nastavljeni tek posle majskih izbora u Evropskom parlamentu. Beograd je te diplomatske signale dobio iz nekoliko ključnih evropskih prestonica, nezvanično saznaje Sputnjik.\nLondon: Tuča sa policijom desničara „Fudbalskih momaka“ (foto, video)\nLondonska policija uhapsila je najmanje jednu osobu tokom marša desničarske političke grupe na kojem je došlo do nasilja.\nUltradesničarske patriote — nova elita Evrope\nBivši strateg izborne kampanje američkog predsednika Donalda Trampa, Stiv Benon, izjavio je u Rimu da su ultradesničarske patriote nova elita Evrope, prenosi AP.\n„Drugi građanski rat u Americi počinje – u subotu“\nMnogi simpatizeri alternativnog desničarskog pokreta u SAD spremaju se za mogući građanski rat koji bi u toj zemlji mogao da izbije — u subotu, piše „Gardijan“.\nU nemačke izbore ne mešaju se ruski hakeri, već američki ekstremisti\nNa ishod izbora u Nemačkoj ne pokušavaju da utiču „ruski hakeri“, već američki desničarski radikali, piše „Ju-Es-Ej tudej“. Štaviše, neki stručnjaci veruju da Kremlj u načelu ne vidi nikakvog smisla da se meša u izbore, jer ne postoji nijedan „proputinov kandidat“.\nDok evropski čelnici pokušavaju da srede stanje u Uniji, problemi samo pristižu, a sledeći bi mogao da se pojavi u Bugarskoj, piše briselski portal „Politiko“.\nMiting i kontramiting u Bostonu (foto, video)\nHiljade levičara i antirasista okupilo se danas u centru Bostona protestujući protiv unapred zakazanog desničarskog skupa za „Slobodu govora“, nedelju dana nakon rasističkog nasilja u Virdžiniji.


BIVŠI PREMIJER PROTIV AKTUELNOG: Bevanada tužio Zvizdića za odluku koju je donijelo cijelo Vijeće ministara! | Slobodna Bosna\nBIVŠI PREMIJER PROTIV AKTUELNOG: Bevanada tužio Zvizdića za odluku koju je donijelo cijelo Vijeće ministara!\nTužilaštvu BiH dostavljena je krivična prijava protiv Denisa Zvizdića, predsjedavajućeg Vijeća ministara BiH, i Džemaila Ćibe, direktora Ureda za zakonodavstvo Vijeća ministara BiH, zbog Odluke o odobravanju sredstava tekuće rezetve u iznosu od 450.000 KM.\nPrijava protiv Zvizdića pokrenuta je iz Ministarstva finansija i trezora BiH (ministar Vjekoslav Bevanda) a odnosi se na navodnu zloupotrebu položaja i ovlasti dok, Ćibu terete za nesavjestan rad u službi, jer je kao direktor Ureda za zakonodavstvo "morao znati da je Prijedlog odluke o odobravanju sredstava tekuće rezerve nezakonit".\nSuština je u tome da je odluka koja je usvojena 5. augusta suprotna Zakonu o financiranju institucija BiH i Odluci o privremenom financiranju institucija BiH i međunarodnih obaveza BiH za razdoblju juli – septembar, a u prilog tome ide i činjenica da je Ministarstvo financija i trezora BiH kojim rukovodi Vjekoslav Bevanda, dalo negativno mišljenje na tu odluku.\nU Zvizdićevom kabinetu nisu odgovorili na pitanje jesu li upoznati s krivičnom prijavom, ali su istaknuli da nije sam predsjedatelj Vijeća ministara donio odluku.\n“Odluku je donijelo Vijeće ministara kao kolektivno tijelo i za nju su glasovali svi ministri, uključujući i Vjekoslava Bevandu, ministra finansija i trezora BiH”, rekla je Amela Mulavdić, savjetnica za medije u Zvizdićevom kabinetu.\nPrema Zakonu o finansiranju institucija BiH, ukoliko budžet ne bude usvojen do 31. marta, dopušteno je realizirati samo sredstva neophodna za funkcioniranje institucija BiH, a da su suprotno tome, prema tumačenju Bevande, odlukom sredstva odjeljenja vjerskim zajednicama, sportskim klubovima i za kapitalne projekte određenih općina.\nU prijavi se navodi da je i sama dodjela sredstava općinama Lopare (40.000 KM), Sokolac (110.000 KM), Hadžići (30.000) i Novi grad Sarajevo (30.000 KM) iz budžetske rezerve sporna "s obzirom na to da je član 17. Zakona o finansiranju institucija BiH jasno propisano kome se mogu dodijeliti ta sredstva".\n“Dodjela sredstava općinama kao upravnim razinama koji se finansiraju iz proračuna ne bi bila dopuštena ni da je proračun za tekuću godinu usvojen”, navodi se u prijavi, od koje neće biti ništa jer je posve neutemeljena i pokrenuta iz politikanstkih razloga.


Tajland od novembra otvara granice za vakcinisane turiste - 11.10.2021, Sputnik Srbija\nTajland će 1. novembra ponovo otvoriti granice za vakcinisane turiste, rekao je premijer Prajut Čan-o-ča. 11.10.2021, Sputnik Srbija\nOn je takođe potvrdio da će alkohol biti dozvoljen u restoranima od 1. decembra kada će se otvoriti i mesta za proslave, piše Gardijan.Premijer je izrazio očekivanje da će Tajland do kraja godine imati 170 miliona doza vakcina protiv korona virusa.Ta zemlja je trenutno suočena sa najstrožim restrikcijama u regionu boreći se protiv rastućeg broja zaraženih kao posledicom pojave novih sojeva virusa, preneo je Tanjug.\nsvet, turizam, tajland\n© Fotolia / Banana RepublicTropska plaža na Tajlandu\nTajland će 1. novembra ponovo otvoriti granice za vakcinisane turiste, rekao je premijer Prajut Čan-o-ča.\nOn je takođe potvrdio da će alkohol biti dozvoljen u restoranima od 1. decembra kada će se otvoriti i mesta za proslave, piše Gardijan.\nPremijer je izrazio očekivanje da će Tajland do kraja godine imati 170 miliona doza vakcina protiv korona virusa.\nTa zemlja je trenutno suočena sa najstrožim restrikcijama u regionu boreći se protiv rastućeg broja zaraženih kao posledicom pojave novih sojeva virusa, preneo je Tanjug.


U Resavskoj ulici ukrali 17.635 evra | Beogradske vesti\nMinistarstvo unutrašnjih poslova Vlade Republike Srbije saopštilo je danas da su pripadnici policije u Beogradu uhapsili Z. P. (1982) i N. P. (1972) zbog postojanja osnova sumnje da su izvršili krivično delo teška krađa.\nKako se sumnja, oni su provalili u jedan stan u Resavskoj ulici iz kojeg su ukrali 17.635 evra, veću količinu markirane garderobe, ručne satove i laptop računare.\nPretresom stanova koje su osumnjičeni koristili pronađen je veći deo ukradenih stvari, a u stanu Z. P. i pištolj sa municijom, tako da će protiv njega biti podneta krivična prijava i za krivično delo nedozvoljena proizvodnja, držanje, nošenje i promet oružja i eksplozivnih materija.\nU Srbiji devetnaest osoba zaraženo koronavirusom\nЧет мар 12 , 2020\nMinistarstvo zdravlja Vlade Republike Srbije saopštilo je danas da je u Srbiji do 8 časova registrovano ukupno 19 potvrđenih slučajeva COVID-19. U saopštenju se navodi da je danas do 8 časova u nacionalnoj referentnoj laboratoriji Instituta Torlak testirano ukupno 160 osoba koje su ispunjavale kriterijume definicije slučaja. Od poslednjeg izveštaja […]\nStormy Daniels : Trampov advokat priznao plaćanje porno zvezde\nPožar u Gandijevoj ulici


Referendum u Republici Srpskoj u junu? – Informer\nOdluka o raspisivanju referenduma u Republici Srpskoj o nametnutim zakonima visokih predstavnika, posebno o Sudu i Tužilaštvu BiH objavljena je juče u “Službenom glasniku RS” čime su stvoreni uslovi da referendum bude održan u prvoj polovini juna.\nPrema odluci, koju je 13. aprila usvojila Narodna skupština RS (NSRS), za dan referenduma utvrđuje se prva nedjelja po isteku 45 dana od dana stupanja na snagu te odluke. Odluka stupa na snagu prvog dana poslije njenog objavljivanja u “Službenom glasniku RS”.\nDa bi se stvorili svi preduslovi za njegovo održavanje, NSRS bi trebalo da formira komisiju koja će biti zadužena za tehnička pitanja za sprovođenje referenduma.\nPredsjednik NSRS Igor Radojičić istakao je juče da su na sjednici Kolegijuma Skupštine utvrđene kvote poslaničkih klubova i grupa, koji bi trebalo da predlože članove ove komisije.\nSNSD ima pravo na tri člana, SDS dva, a PDP, DNS, SP i SDA-SDP po jednog člana komisije.\n– Sve dalje je stvar sprovođenja odluke, a ujedno i test za novi Zakon o referendumu, koji se prvi put primjenjuje. Komisija treba da stupi u kontakt sa opštinama, zatraži od Centralne izborne komisije (CIK) BiH biračke spiskove, odredi biračka mjesta i slično. Sva lica koja se nalaze na biračkim spiskovima CIK-a moći će glasati na referendumu – rekao je Radojičić.\nDodao je da Zakonom o referendumu nisu predvidjeli način glasanja izbjeglih i raseljenih lica tako da komisija treba da se odredi prema tome.\nPredsjednik RS Milorad Dodik pozvao je sve stanovnike Srpske da izađu na referendum i da se odrede o legalnosti i ustavnosti Suda i Tužilaštva BiH. Dodao je da jereferendum demokratski institut, ugrađen u Ustav RS i da Srpska time ne izlazi iz ustavnih, niti Dejtonskih okvira.\n– Ovdje nije riječ o referendumu o statusu RS – rekao je Dodik.\nPotpredsjednik NSRS Ramiz Salkić kazao je da će učestvovati u radu Komisije za izbor i imenovanja, ali da Klub poslanika SDA-SDP-a nikoga neće predložiti u komisiju zaduženu za sprovođenje referenduma.\nSalkić je rekao da vjeruju da neće biti najavljenog referenduma, dok poslanik kluba SDP-SDA Behzad Čirkin očekuje intervenciju OHR-a.\nOstali poslanici NSRS, komentarišući mogućnost intervencije OHR-a na Odluku o referendumu, istakli su da bi to samo proizvelo nove političke posljedice u BiH.\n– Neće biti iznenađenje ako visoki predstavnik u BiH poništi Odluku o referendumu u RS – kazao je šef Kluba poslanika SDS-a Vukota Govedarica.\nNSRS usvojila je 13. aprila Odluku o raspisivanju referenduma o Sudu i Tužilaštvu BiH, na kojem bi se stanovnici RS izjasnili na pitanje: “Da li podržavate nametnute zakone od strane visokog predstavnika međunarodne zajednice u BiH, posebno o Sudu i Tužilaštvu BiH i njihovu neustavnu verifikaciju u Parlamentarnoj skupštini BiH”.


ŠIMIČKO: ZAJEDNIČKA BUDUĆNOST SRBIJE I MAĐARSKE U OBOSTRANOJ SARADNJI - Magločistač\nPočetna Aktuelno ŠIMIČKO: ZAJEDNIČKA BUDUĆNOST SRBIJE I MAĐARSKE U OBOSTRANOJ SARADNJI\nŠIMIČKO: ZAJEDNIČKA BUDUĆNOST SRBIJE I MAĐARSKE U OBOSTRANOJ SARADNJI\nPostavio/la: MagločistačObjavljeno: 19.08.2017 Kategorija: AktuelnoNema komentara\nMinistar odbrane Mađarske Ištvan Šimičko izjavio je danas u Subotici da je zajednička budućnost Srbije i Mađarske u obostranoj saradnji i da će dve države više sarađivati po pitanju bezbednosti, borbe protiv ilegalne migracije i terorizma.\nŠimičko je rekao novinarima u holu Gradske kuće da je Srbija prihvatila veliki teret u migrantskoj krizi i da će dve države u buduće više sarađivati kada je u pitanju bezbednost građana, razmena informacija i efikasnija borba protiv ilegalne migracije i terorizma.\n“I srpska i mađarska vlada su privržene ovim ciljevima. Mađarska manjina u Srbiji i srpska manjina u Mađarskoj su zajednički imenitelj koji jačaju saradnju između dve države”, kazao je Šimičko.\nOn je dodao da je u domenu vojne saradnje bilo je reči o tome da je mađarska akademija partner srpskoj strani, da će mađarski vojnici i dalje učestvovati u obuci i pripremama u Kruševcu.\n“Ponudili smo mogućnost dalje obuke oficira srpske vojske pri Generalštabu mađarske vojske, održavanje redovnih sastanaka komandanta Genaralštabova dve države i predstavnika obaveštajnih službi”, rekao je Šimičko.\nMinistar odbrane Republike Srbije Aleksandar Vulin rekao je da odnos između dve države nikada nije bio na ovako dobrom nivou kao što je to danas.\n“Odnos predsednika Srbije Aleksandra Vučića i premijera Mađarske Viktora Orbana je nešto što značajno doprinosi odnosima naših vlada i naših naroda. Vojske dve države imaju izuzetnu saradnju, posebno obaveštajne službe kada je u pitanju borba protiv ilegalnih migracija i borba protiv terorizma”, kazao je vulin.\nDodao je da je Srbija veoma odgovorna zemlja i teret migrantske krize ne prebacije na svoje susede, a da je borba protiv terorizma jedan od prioriteta države.\n“Za nas je sasvim svejedno kome teroristi prete, da li je to Srbija ili bilo koja druga zemlja, za nas su oni podjednako neprijatelji”, rekao je Vulin.\nOn je podsetio da se u sastavu Kfor kontigenta na Kosovu i Metohiji nalazi 373 vojnika Mađarske i dodao da je za Srbiju neprihvatljivo smanjivanje Kfora na Kosovu i Metohiji, kao ni ukidanje Misije Umnika.\n“Nadam se da će Mađarska podržati stav Srbije da Kosovo nema mesta ni u Unesku kao ni u Interpolu, i da ćemo i dalje sarađivati i zajednički nastupati u Mirovnim misijama”, kazao je Vulin.\nDodao da je Srbija ponosna na mađarsku manjinu u Srbiji kako se razvija, koliko vole svoju zemlju i koliko vole Mađarsku.\n“Na najvišem nivou vodimo računa o njihovim pravima i to je pravi most između dve države”, rekao je Vulin.\nOn je najavio da će u septembru vojska Srbije i Mađarske imati dve zajedničke vežbe u Srbiji i da će se saradnja biti nastavljena i u oblasti vojnog obrazovanja i različitih obuka.


Albanska vojska raspoređena na aerodrom u Tirani nakon jučerašnje pljačke | TRT Bosanski\nAlbanska vojska rasp...\nAlbanska vojska raspoređena na aerodrom u Tirani nakon jučerašnje pljačke\nNaoružani pljačkaši domogli su se velike količine keša dok je novac bio utovaran u avion kompanije Austrian Airlines u utorak popodne. Jedan od pljačkaša je usmrćen u razmjeni vatre sa policijom, ali novac nije pronađen\n11.04.2019 ~ 13.02.2020\nMinistrica odbrane Albanije Olta Xhacka kazala je kako je naredila vojnoj policiji i bataljonu specijalnih snaga da formiraju sigurnosni perimetar oko Međunarodnog aerodroma "Majka Tereza - Tirana".\nMinistar unutrašnjih poslova Sander Lleshaj izjavio je kako "sigurnosni mehanizmi, za koje je odgovovran koncesionar, nisu funkcionirali" i dodao kako će vlasti "poduzeti odgovarajuće pravne i jake mjere kako bi se garantovali neophodni sigurnosni parametri i standardi".\nSa druge strane, koncesionar China Everbright Ltd iz Hong Konga, koja ima koncesiju na aerodrom do 2027. godine, odbila je takve navode kao "netačne", rekavši kako to u nadležnosti policije, također.\n"Aerodrom nije kineski. On pripada Albancima, on je dio albanskog teritorija i po zakonu njega štiti državna policija", navedeno u izjavi kompanije.\nPrivatne banke redovno šalju keš izvan Albanije jer centralna banka te zemlje ne prihvata strane valute. Austrian Airlines je danas saopćio da je privremeno suspendirao prevoz keša.\nSlična pljačka dogodila je na ovom aerodromu i 2016. godine.\nPredsjednik Albanije Ilir Meta pozvao je nadležne da što prije pronađu počinitelje.\n"Smatram da je ovaj ponovljeni događaj... ozbiljna prijetnja nacionalnoj sigurnosti, javnom redu i imidžu zemlje", rekao je Meta.


15.09.2020. / 7:04\nBANJALUKA – U 20.00 časova svečana akademija “Pohvala srpskom narodu – dan kada je probijen Solunski front” povodom obilježavanja 15. septembra – Dana srpskog jedinstva, slobode i nacionalne zastave, koji su 28. avgusta ustanovili zvaničnici Srbije i Republike Srpske, a prisustvovaće i gradonačelnik Banjaluke Igor Radojičić. /plato ispred Hrama Hrista Spasitelja, VIDEO/\nBANJALUKA – U organizaciji Odbora Vlade Republike Srpske za njegovanje tradicije oslobodilačkih ratova obilježavanje Dana nestalih i poginulih u odbrambeno-otadžbinskom ratu Republike Srpske:\n– u 11.00 časova u Sabornom hramu Hrista Spasitelja biće služen parastos poginulim i ubijenim borcima i civilima u odbrambeno-otadžbinskom ratu;\n– u 11.40 časova na groblju Sveti Pantelija biće položeni vijenci i cvijeće na spomenik poginulim borcima. Vijenac će položiti i predsjednik Narodne skupštine Republike Srpske Nedeljko Čubrilović;\n– u 12.10 časova polaganje vijenaca i cvijeća kod spomen-krsta u Spomen-kosturnici na Novom groblju.\nBIJELJINA – Ministar spoljne trgovine i ekonomskih odnosa u Savjetu ministara Staša Košarac, ministar poljoprivrede, šumarstva i vodoprivrede Republike Srpske Boris Pašalić i ambasador Mađarske u BiH Kristijan Poša:\n– u 11.00 časova održaće sastanak sa gradonačelnikom Mićom Mićićem; /prostorije Gradske uprave/\n– u 12.00 časova posjetiće kompaniju “KITE BiH”; /Ulici Stefana Dečanskog 301/\n– u 13.00 časova posjetiće Banju Dvorovi i razgovarati sa rukovodstvom ove ustanove, nakon čega su predviđene izjave za medije.\nBIJELJINA – U 11.00 časova ministar privrede i preduzetništva Republike Srpske Vjekoslav Petričević posjetiće Vazduhoplovni zavod “Orao” u Bijeljini. Izjave za medije u 12.00 časova. /prostorije Zavoda/\nBANJALUKA – U 10.00 časova ministar prosvjete i kulture Republike Srpske Natalija Trivić posjetiće Osnovnu školu “Branko Ćopić” u Banjaluci gdje su u toku aktivnosti na “utopljavanju” škole u okviru projekta “Energetska efikasnost”. Izjave za novinare planirane su za 10.30 časova.\nBANJALUKA – U 12.00 časova predstavnici Instituta za javno zdravstvo Republike Srpske održaće konferenciju za novinare o epidemiološkoj situaciji u Srpskoj. /prostorije Instituta/\nBANJALUKA – U 11.00 časova sa poligona za obuku djece u saobraćaju na Trgu Krajine u okviru obilježavanja međunarodne kampanje “Evropska nedjelja mobilnosti” biće poslata poruka podrške Evropskom zelenom planu s ciljem da Evropa do 2050. godine postane ugljenično neutralan kontinent smanjenjem štetnih gasova nastalih u saobraćaju. Poruku će poslati predstavnici Ministarstva saobraćaja i veza Republike Srpske, Ministarstva unutrašnjih poslova Republike Srpske, Organizacije za evropsku bezbjednost i saradnju, Agencije za bezbjednost saobraćaja Srpske, Auto-moto saveza i grada Banjaluka.\nSOKOLAC – U 12.00 časova polaganje vijenaca na Spomen-obilježje solunskim dobrovoljcima povodom obilježavanja Dana srpskog jedinstva, slobode i nacionalne zastave, u organizaciji Gradske uprave Istočnog Sarajeva. Izjave novinarima predviđene su u 12.15 časova.\nBIJELJINA – U 8.00 časova gradonačelnik Bijeljine Mićo Mićić, povodom Dana srpskog jedinstva, slobode i nacionalne zastave, podići će zastavu Republike Srpske na jarbol ispred zgrade Gradske uprave.\nTREBINJE – U 10.00 časova predstavnici grada Trebinja povodom Dana srpskog jedinstva, slobode i nacionalne zastave Trebinju položiće cvijeće na spomenik na gradskom Trgu slobode. Nakon polaganja cvijeća planirane su izjave za medije.\nZVORNIK – U 13.30 časova Dan srpskog jedinstva, slobode i nacionalne zastave biće obilježen organizovanjem časa na platou ispred Osnovne škole “Sveti Sava” i Muzičke škole “Vojin Komadina”.\nBANJALUKA – U 9.00 časova gradonačelnik Banjaluke Igor Radojičić ozvaničiće početak izgradnje kanalizacione mreže u Ulici Đorđa Jovetića u naselju Lauš, u okviru projekta “Voda jedan”. /skretanje lijevo kod kafića “Kings” iz Karađorđeve ulice/\nBANJALUKA – U 15.00 časova predsjednik Ujedinjene Srpske Nenad Stevandić i rukovodstvo i članovi Gradskog odbora Ujedinjene Srpske Banjaluka prisustvovaće otvaranju nove područne kancelarije stranke. /Srpska ulica, pored hotela “Talija”/\nGRADIŠKA – U 15.00 časova sjednica regionalnih odbora Demosa Prijedor, Gradiška i Banjaluka, kojoj će prisustvovati i predsjednik stranke Nedeljko Čubrilović. Izjave za novinare u 15.40 časova, a kadrovi i fotografije na početku sjednice. /Kulturni centar u Gradišci/\nSARAJEVO – U 11.00 časova sjednica Predstavičkog doma Parlamentarne skupštine BiH na kojoj bi poslanici trebali da razmotre Prijedlog zakona o dopunama Zakona o prekršajima koji je utvrdio Savjet ministara, a kojim se ovaj akt usklađuje sa Zakonom o bezbjednosti saobraćaja na putevima u BiH. /Zgrada zajedničkih institucija, VIDEO/\nSARAJEVO – U 10.00 časova počinje dvodnevna sjednica Visokog sudskog i tužilačkog savjeta /VSTS/ na čijem dnevnom redu je, između ostalog, pokretanje procedure izbora novih članova Savjeta. /sjedište VSTS-a/\nSARAJEVO – U 10.00 časova nastavak redovne sjednice Predstavničkog dom Parlamenta Federacije BiH koja je prekinuta 28. jula. /onlajn sjednica/\nBEOGRAD – U 10.00 časova predsjednik Srbije Aleksandar Vučić primiće ambasadora Palestine Muhameda Nabhana. /saopštenje/\nATINA – Predsjednik Evropskog savjeta Šarl Mišel u posjeti Grčkoj.


FIBA popušta Evroligi, ali želi deo kolaèa - B92.net\nFIBA popušta Evroligi, ali želi deo kolaèa\nIako se trenutno èini da rat izmeðu FIBA Evrope i Evrolige ne jenjava, do primirja bi moglo da doðe narednih dana, prenosi italijanski „Tutosport“.\nJTIzvor: B92 nedelja, 24.04.2016. | 09:41\nPrema pisanju tog medija, narednih dana biæe održan vazan sastanak izmeðu Evrolige i vladajuæeg tela evropske košarke.\nFIBA Evropa je navodno voljna da pusti Evroligu da organizuje dva klupska takmièenja u narednih pet godina – Evroligu i još jedno, po svemu sudeæi Evrokup, ali uz jedan uslov.\nTa organizacija nedovno želi da uðe u ECA, organizaciju koja kontroliše komercijalna prava Evrolige i Evrokupa. Razlog za to je jasan – FIBA želi deo kolaèa, pošto je Evroliga krajem prošle godine potpisala ugovor sa kompanijom IMG, koja je najavila ulaganja od preko 650 miliona evra u to takmièenje u narednih deset godina.\nRat izmeðu FIBA Evrope i Evrolige poslednjih dana poprimio je nove razmere, pošto je 14 reprezentacija, meðu kojima je i Srbija, suspendovano sa Evropskog prvenstva 2017. godine. Nacionalnim timovima je ugroženo i uèešæe na Olimpijskim igrama u Rio de Žaneiru, a španski mediji èak prenosi da je FIBA donela odluku da njihova reprezentacija ne brani srebro iz Londona.\nFIBA Evropa je za narednu sezonu najavila Ligu šampiona, koja æe biti pandan Evroligi, kojoj su dali punu podršku, ali su protiv igranja klubova u Evrokupu. Svi savezi èiji klubovi najavili uèešæe u drugom po rangu evropskom klupskom takmièenju suspendovani su, a iako je rasplet oèekivan za ovaj vikend, po svemu sudeæi, mogli bismo da ga dobijemo najranije tek sledeæe nedelje.


VUČIĆ I PUSIĆ: Nema povlačenja međusobnih tužbi\nVUČIĆ I PUSIĆ: Nema povlačenja međusobnih tužbi\n24 фебруара 2014\nNeće biti povlačenja međusobnih tužbi za genocid, ali sudovi nek se bave pitanjima iz prošlosti, a mi ćemo se baviti budućnošću, rekli su posle sastanka u Beogradu Vesna Pusić i Aleksandar Vučić.\nNedelju dana uoči glavne rasprave pred Međunarodnim sudom pravde u Hagu po tužbi Hrvatske i protivtužbi Srbije za genocid, u Beograd je došla prva potpredsednica Vlade Hrvatske i ministarka spoljnih i evropskih poslova Vesna Pusić. Posle sastanka sa prvim potpredsednikom Vlade Srbije Aleksandrom Vučićem saopšteno je da tužbe neće biti povučene.\nTema razgovora bila su, kako je rekao Vučić, sva važna pitanja, ekonomska saradnja, problemi nestalih osoba na kojima insistira hrvatska strana, stambeno zbrinjavanje izbeglica na kojem insistira srpska strana, pitanje ćirilice i latinice.\nPusićeva i Vučić saopštili su da neće biti povlačenja međusobnih tužbi za genocid, ali su se saglasili da sudovi treba da se bave pitanjima iz prošlosti, a da zvaničnici dve države treba da se bave pitanjima koja su važna za budućnost.\nVesna Pusić popodne treba da se sastane s ministrom spoljnih poslova Srbije Ivanom Mrkićem.


Mihajilica: Nije dostavljena informacija MUP-a o istrazi o smrti Dragičevića\nPredsjednik Odbora Narodne skupštine Republike Srpske za bezbjednost Milanko Mihajilica izjavio je da je Odboru stiglo obaještenje Ministarstva unutrašnjih poslova /MUP/ Srpske da nije u mogućnosti da dostavi informaciju o rezultatima dosadašnje istrage o smrti mladića Davida Dragičevića iz Banjaluke dok nadležno tužilaštvo ne završi istragu.\nMihajilica je dodao da se u obavještenju navodi da resorni ministar Dragan Lukač nije u mogućnosti da prisustvuje danas zakazanoj sjednici Odbora za bezbjednost.\nOn je podsjetio da je Odbor juče jednoglasno usvojio zaključak kojim je zatraženo od MUP-a da danas dostavi zvaničnu informaciju o rezultatima dosadašnje istrage i da sjednici prisustvuje Lukač.\nMihajilica je dodao da je zakazao sjednicu Odbora po okončanju sjednice Narodne skupštine.\n"Ni ministar Lukač, ni poslanici parlamentarne većine koji su članovi Odbora, iako su prisustvovali sjednici Narodne skupštine, nisu došli na sjednicu Odbora koju sam zakazao u skladu sa jučerašnjim zaključkom Odbora", rekao je Mihajilica novinarima u Banjaluci.\nOn je izrazio žaljenje zbog obavještenja MUP-a, s obzirom na to da je MUP informisao javnost na konferenciji za novinare o pojedinim rezultatima istrage, kao i predsjednika Srpske Milorada Dodika, pa čak i američki Ef-Bi-Aj /FBI/, ali ne i Odbor za bezbjednost.\nMihajilica je podsjetio da je nadležnost Odbora definisana zakonom koji reguliše parlamentarni nadzor u oblasti bezbjednosti, što između ostalog podrazumijeva da se Odboru obezbijede informacije i dostupnost dokumenata, te da Odbor vrši praćenje i kontrolu rada institucija.


45. Međunarodni sajam građevinarstva SEEBBE\n45. Međunarodni sajam građevinarstva SEEBBE Istaknut\nObjavljeno u Sajmovi Napisano Urednik mart 05 2019\tveličina teksta\tSmanji veličinu teksta Povećaj veličinu teksta\nNove tehnologije će biti prisutne i vidljive u svakom segmentu manifestacije, upravo zbog konstantne potrebe za inovativnošću i napretkom u građevinskoj industriji. To posebno važi za IT, digitalne, komunikacione tehnologije, sve vrste specijalizovanog, aplikativnog softvera, koji odavno u građevinarstvu nije novost i ekskluzivitet - već uspostavljeni standard .\nPosebno značajan segment su dve, od prošle godine prisutne, robne grupe: “Nekretnine i investicije” i “Arhitektura i urbanizam”. Očekuje se dolazak kompanija koje posluju u oblasti građevinarstva, agencija za nekretnine i arhitektonskih biroa. Na sajmu će biti predstavljeni investicioni projekti koji su šansa za domaće i regionalne građevinare.\nU okvirima nacionalnih izložbi predstaviće se države koje su i do sada uzimale učešće na smotri, a neke zemlje predstaviće se po prvi put. SEEBBE 2019 je mesto za ispitivanje tržišta, uspostavljanje saradnje i pokretanje novih projekata, a za domaće izlagače svakako i način da uvek budu u centru inovacija i na nivou kriterijuma koje zahtevaju svetski standardi.\nPerspektivnost domaćeg građevinarstva, u kontekstu velikih građevinskih projekta od međunarodnog značaja, jasna su sugestija poslovnim posetiocima i partnerima da će ovogodišnji Sajam građevinarstva biti mesto susreta, globalne ponude i razmene ideja.\nPročitano 498 puta\tPoslednji put izmenjeno Poslednji put izmenjeno mart 05 2019\nViše iz ove kategorije « Roto grupacija iskoristila sajamsku prezentaciju BAU\t45. Međunarodni sajam građevinarstva SEEBBE »


Podgorica: Predstavljeni potencijali korišćenja sunčeve energije | Aktuelno\nPodgorica: Predstavljeni potencijali korišćenja sunčeve energije\nOdržana prezentacija na temu Iskoristimo energiju sunca – Potencijali, mogućnosti i prednosti korišćenja fotonaponskih sistema\nU cilju promocije korišćenja obnovljivih izvora energije, Sekretarijat za planiranje prostora i održivi razvoj, organizovao je prezentaciju na temu Iskoristimo energiju sunca – Potencijali, mogućnosti i prednosti korišćenja fotonaponskih sistema. Prezentacija je organizovana uz učešće Crnogorskog elektrodistributivnog sistema (CEDIS) i UNDP-a.\nKao dio prezentacije, predstavljen je zakonodavni okvir za izdavanje dozvola za postavljanje foto-naponskih sistema s aspekta nadležnosti Sekretarijata, sa posebnim akcentom na činjenicu da je Glavni grad stvorio uslove za izdavanje potrebnih dozvola za postavljanje ovih sistema na krovovima objekata u Podgorici, neposredno nakon što su se stvorili potrebni preduslovi na nivou države. Sekretar Sekretarijata za planiranje prostora i održivi razvoj, Miljan Barović, upoznao je prisutne sa procedurom, uslovima i dokumentacijom koju investitori treba da prilože uz zahtjeve, a sve u cilju pribavljanja potrebnih dozvola.\nRukovodilac Sektora za pristup mreži u Crnogorskom elektroidstributivnom sistemu, Ranko Vuković, prezentovao je nadležnosti CEDISa, kada su u pitanju obnovljivi izvori energije, sa posebnim naglaskom na koncept proizvodnje električne energije za sopstvene potrebe. Prezentacijom su obuhvaćeni i evropski i svjetski standardi, te izazovi koji predstoje kada je ova oblast u pitanju.


EU ombudsman traži uvid u sms poruke Ursule fon der Lajen zbog prepiske sa Fajzerom\nTanjug 28. januara 2022. 11:32\nBRISEL, 28. januara ( Tanjug) – EU ombudsman danas je kritivovao način na koji je Evropska komisija odgovorila na zahtev medija za pristup tekstualnim porukama koje je predsednica Komisije, Ursula fon der Lajen razmenjiala sa izvršnim direktorom kompanije ”Fajzer”, Albertom Bourlom, u trenutku kada je EU nabavljala 1,8 miljarde doza vakcina ovog prozvođača.\nEU ombudsman kaže da nije zadovoljan objašnjenjem Komisije po kome ”nije vođena evidencija o takvim porukama”, već samo o ”mejlovima, pismima i saopštenjima” i poziva jednu od najvažnijih EU institucija da se pridržava zakona o transparentnosti i pristupu dokumentima od javnog značaja.\n”Kada je reč o pravu javnosti na pristup dokumentima EU, bitan je sadržaj dokumenta, a ne uređaj ili forma. Ako se tekstualne poruke tiču politika i odluka EU, treba ih tretirati kao dokumente EU”, izjavila je EU ombudsman Emili ORajli.\nORajli naglašava da je pristup dokumentima EU osnovno pravo bez obzira na format informacije.\nOna je od kancelarije Ursule fon der Lajen zahtevala da ponovo potraži relevantne SMS poruke i da proceni da li, po zakonu EU o pristupu javnim dokumentima, ispunjavaju kriterijume za objavljivanje.\nPredsednica EK Ursula fon der Lajen, u aprilu 2021. godine, je izjavila u intervjuu za Njujork tajms da je slala poruke šefu ”Fajzera” o dogovoru o kupovini 1,8 milijardi doza vakcine protiv Kovid-19, koje je EK zatim odbila da podedli sa medijima što je pokrenulo istragu EU ombudsmana.\nZakon o EU iz 2001. godine utvrđuje pravo javnosti na pristup dokumentima EU, a definiše dokument kao „bilo koji sadržaj bez obzira na njegov medij (napisan na papiru ili pohranjen u elektronskom obliku ili kao zvučni, vizuelni ili audiovizuelni snimak) koji se odnosi na politike, aktivnosti i odluke koje spadaju u sferu odgovornosti institucije”.